sagorsarker/bangla-wikipedia huggingface dataset:
ভূজ: দ্য প্রাইড অব ইন্ডিয়া

ভূজ: দ্য প্রাইড অব ইন্ডিয়া (ভূজ: ভারতের গর্ব) ভারতীয় ঐতিহাসিক যুদ্ধ নাটকীয় চলচ্চিত্র। এটি পরিচালনা করেছেন অভিষেক দুধাইয়া। চলচ্চিত্রটির ১৯৭১-এর ভারত-পাকিস্তান যুদ্ধ চলাকালীন ভারতীয় বিমানবাহিনীর স্কোয়াড্রন লিডার বিজয় কর্ণিকের জীবন সম্পর্কে। তিনি তৎকালীন ইনচার্জ ছিলেন। তিনি ভূজ বিমানবন্দরে তাঁর দল নিয়ে মাধাপার গ্রামের স্থানীয় ৩০০ জন মহিলার সহায়তায় আইএএফ বিমানবন্দরটি পুনর্গঠন করেছিলেন। ছবিতে বিজয় করণিক চরিত্রে অজয় দেবগন, সঞ্জয় দত্ত, সোনাক্ষী সিনহা, নোরা ফাতেহি, শরদ কেলকার, অ্যামি ভার্ক, প্রণিতা সুভাষ ও ইহানা ধিল্লোনের চরিত্রে অভিনয় করেছেন ।
২০১৯ সালের জুনে হায়দরাবাদ, কাঁচ, ভোপাল, ইন্দোর, লখনউ, মুম্বই, কলকাতা দুবাই এবং গোরগাঁওয়ের নিকটে মূল চিত্রগ্রহণ শুরু হয়। পরে উৎপাদন ২০২০ সালের মার্চ পর্যন্ত বন্ধ রাখা হয় ভারতে করোনা লকডাউনের জন্য। তখন চলচ্চিত্র ৯০% সম্পূর্ণ হয়েছিল। অজয় দেবগণ ২০২০ সালের ২২ নভেম্বর হায়দ্রাবাদে কাজ পুনরায় শুরু করেন এবং পরিশেষে ২০২১ সালে মার্চে শেষ সপ্তাহে পোষ্ট- উৎপাদন পর্যায়ে নিয়ে যায়।
প্রথমদিকে ছবিটি স্বাধীনতা দিবসের সাপ্তাহিক ছুটির দিনে ২০২০ সালের ১৪ আগস্ট বিশ্বব্যাপী মুক্তি দেয়ার কথা ভাবা হয়েছিল। তবে প্রযোজনা থেমে যাওয়ায় তা প্রভাবিত হয়েছিল। পরে মহামারীর মধ্যে পরিস্থিতি দেখে এবং সিনেমার নির্দেশিকাগুলি মাথায় রেখে নির্মাতারা ঘোষণা করেছিলেন যে এটি এখন সরাসরি ডিসনি + হটস্টারে ২০২১ সালে সরাসরি মুক্তি পাবে।
১৯৭১ সালে ভারত-পাকিস্তানের যুদ্ধের সময় এ আইএএফ এয়ারস্ট্রিপ ভূজ ধ্বংস হয়। এরপরে আইএএফ স্কোয়াড্রন নেতা বিজয় করণিকের নেতৃত্বে ৩০০ স্থানীয় মহিলা বীরত্বের সাথে এয়ারবেসটি পুনর্গঠনের জন্য দিনরাত পরিশ্রম করেন। স্থিতিস্থাপকতার এই কাজটি এমন একটি মুহূর্ত ছিল যা কেবল দেশের মনোবলকেই বাড়িয়ে তোলেনি বরং ভারতকে যুদ্ধে জিততে সহায়তা করেছিল।
"ভূজ: ইন্ডিয়া প্রাইড অফ ইন্ডিয়া" এর ঘোষণা হয়েছিল ২০১৯ সালের মার্চে। এতে অজয় দেবগন, সঞ্জয় দত্ত, পরিণীতি চোপড়া, সোনাক্ষী সিনহা, রানা দাগগুবাতি এবং অ্যামি ভার্ক বিভিন্ন চরিত্রে অভিনয় করেছেন। এর পরিচালনা করেছেন নতুন পরিচালক অভিষেক দুধাইয়া। এটি অভিনেত্রী প্রণিতা সুভাষের প্রথম হিন্দি সিনেমা। সঞ্জয় দত্ত ২০১৯ সালের ২৫ জুন প্রধান ফটোগ্রাফি শুরু করেছিলেন । এর চিত্রগ্রহণ হয়েছিল ভোপাল, কচ্ছ, ইন্দোর, মুম্বই, হায়দরাবাদ এবং কলকাতায় ।
২০১৯ সালের নভেম্বরে পরিণীতা চোপড়া এই চলচ্চিত্র থেকে প্রস্থান করেন। কারণ তার "সাইনা" চলচ্চিত্রের তারিখের সাথে এটির তারিখ একই সময় পড়েছিল।" পরে নোরা ফাতেহি তার জায়গায় আসেন। ২০২০ সালের জানুয়ারিতে শরদ কেলকার স্বাস্থ্য সমস্যার কারণে সিনেমা ছাড়ার পর রানা দাগুবাতিকে প্রতিস্থাপন করেন। যখন ছবিটি ৯০% সম্পূর্ণ হয়েছিল তখন ২০২০ সালের মার্চ মাসে করোনা লকডাউনের কারণে প্রযোজনাটি স্থগিত করা হয়েছিল । নতুন শ্যুটিং নির্দেশিকাগুলির কারণে এর কাজ আবার ও বিলম্ব হয়। ৮ মাসের ব্যবধানের পরে ২০২০ সালের ২২ নভেম্বর দেবগন হায়দরাবাদে পুনরায় চিত্রগ্রহণ শুরু করেন এবং শুটিং ১২ দিন চলেছিল। যেখানে প্রচুর যুদ্ধের ধারাবাহিক শ্যুট করা হয়েছিল। কিছু দৃশ্যের শুটিং করা বাকি ছিল। শেষ শ্যুটিং শিডিউলটি ২০২১ সালের ২২ জুন পুনরায় শুরু হয়েছিল ।যার মধ্যে ৪ দিন ধরে চলা কয়েকটি প্যাচওয়ার্ক ছিল যার পরে সিনেমাটির কাজ পুরোপুরি শেষ হয়ে যায়।
ছবিটি আগে ২০২০ সালের ১৪ আগস্ট সিনেমা হল খুললে মুক্তির জন্য নির্ধারিত ছিল। এখন এটি ডিজনি + হটস্টারে ২০২১ সালের ১৩ আগস্ট মুক্তি পাবে।
আইসিএএনএন

ইন্টারনেট কর্পোরেশন ফর অ্যাসাইনড নেম এন্ড নাম্বার (আইসিএএনএন) আমেরিকান একটি মাল্টিস্টেকহোল্ডার গ্রুপ এবং অলাভজনক সংগঠন যা নেটওয়ার্কের স্থিতিশীল এবং সুরক্ষিত অপারেশন নিশ্চিত করে, ইন্টারনেটের নামস্থান এবং সংখ্যাসূচক স্থান সম্পর্কিত বিভিন্ন ডাটাবেসের রক্ষণাবেক্ষণ এবং পদ্ধতি সমন্বয় করার জন্য দায়বদ্ধ। ইন্টারনেট অ্যাসাইন্ড নাম্বারস অথোরিটি (আইএএনএ) ফাংশন চুক্তি অনুসারে কেন্দ্রীয় ইন্টারনেট অ্যাড্রেস পুল এবং ডিএনএস রুট জোন রেজিস্ট্রিগুলির প্রকৃত প্রযুক্তিগত রক্ষণাবেক্ষণের কাজ সম্পাদন করে।
আইসিএনএন প্রতিষ্ঠার আগে, ইন্টারনেট প্রোটোকল শনাক্তকারীদের (শীর্ষ স্তরের ডোমেন এবং আইপি ঠিকানা বিতরণ সহ) রেজিস্ট্রি প্রশাসনের আইএএনএ ফাংশনটি জন পোস্টেল নামে একজন কম্পিউটার বিজ্ঞান গবেষক দ্বারা সম্পাদিত হয়েছিল, যিনি প্রথমে আরপানেট তৈরিতে জড়িত ছিলেন, প্রথমে ইউসিএলএ এবং তারপরে ইউএসসি-আইএসআই তে। ১৯৯৭ সালে পোস্টেল কংগ্রেসের সামনে সাক্ষ্য দিয়েছিল যে এটি এই গবেষণা কাজের একটি "সাইড টাস্ক" হিসাবে এসেছে।
ওলন্দাজ তাইওয়ান

তাইওয়ান দ্বীপ, যা অতীতে ফরমোসা নামেও পরিচিত ছিল, ১৬২৪ থেকে ১৬৬২ সাল পর্যন্ত এবং ১৬৬৪ থেকে ১৬৬৮ সাল পর্যন্ত (মোট প্রায় ৪৫ বছর) আংশিকভাবে ওলন্দাজ প্রজাতন্ত্রের নিয়ন্ত্রণে ছিল। আবিষ্কারের যুগের প্রেক্ষাপটে ওলন্দাজ পূর্ব ভারত কোম্পানি চীনের মিং সাম্রাজ্যের সাথে এবং জাপানের তোকুগাওয়া শোগুন রাজ্যের সাথে বাণিজ্যের উদ্দেশ্যে ফরমোসাতে তাদের উপস্থিতি প্রতিষ্ঠা করে। আরেকটি উদ্দেশ্য ছিল পূর্ব এশিয়াতে পর্তুগিজ সাম্রাজ্য ও স্পেনীয় সাম্রাজ্যের বাণিজ্যিক কর্মকাণ্ডে প্রতিদ্বন্দ্বী হওয়া।
ওলন্দাজ শাসনের সময় তাইওয়ানের অর্থনৈতিক উন্নতি হয়। বিপুল পরিমাণে হরিণ শিকারের পাশাপাশি মিং সাম্রাজ্য থেকে আগত হান জাতির শ্রমিকদের ব্যবহার করে ধান ও আখের আবাদ করা হয়। ওলন্দাজরা স্থানীয় আদিবাসীদেরকে খ্রিস্টধর্মে ধর্মান্তরিত করার প্রচেষ্টা চালায় এবং তাদের কাছে স্থানীয় ঐতিহ্যবাহী সংস্কৃতির যে দিকগুলি অগ্রহণযোগ্য ছিল (যেমন কাটা মাথা শিকার, বলপূর্বক গর্ভপাত, উন্মুক্ত স্থানে নগ্নতা), সেগুলি বন্ধ করার চেষ্টা করে।
ওলন্দাজদেরকে দ্বীপের সবাই সাদরে গ্রহণ করেনি। আদিবাসীরা এবং পরবর্তীতে হান শ্রমিকেরা বেশ কয়েকবার বিদ্রোহ করে, যেগুলি ওলন্দাজ সেনাবাহিনী শক্তহাতে দমন করে। ১৭শ শতকের শুরুতে ছিং রাজবংশের উত্থান হলে ওলন্দাজ পূর্ব ভারত কোম্পানি মিং রাজবংশের সাথে সম্পর্ক ছিন্ন করে ছিংদের সাথে মৈত্রী গঠন করে, এবং এর সুবাদে তাদের বাণিজ্যপথ ও জাহাজপথগুলির উপর সম্পূর্ণ নিয়ন্ত্রণ লাভ করে। ১৬৬২ সালে মিংপন্থী কোশিংয়া সেনাদের কর্তৃক জেলান্ডিয়া দুর্গের অবরোধশেষে দ্রুত ওলন্দাজ উপনিবেশের অবসান ঘটে। তারা ওলন্দাজদেরকে দ্বীপ থেকে বহিস্কার করে, এবং মিং রাজবংশের অনুগত ও ছিং রাজবংশবিরোধী থুংনিং রাজ্য প্রতিষ্ঠা করে।
ক্যালেব ওয়াটস

ক্যালেব ক্যাসিয়াস ওয়াটস (; জন্ম: ১৬ জানুয়ারি ২০০২; ক্যালেব ওয়াটস নামে সুপরিচিত) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব সাউদাম্পটন এবং অস্ট্রেলিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
২০১৯ সালে, ওয়াটস অস্ট্রেলিয়া অনূর্ধ্ব-১৭ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন।
ক্যালেব ক্যাসিয়াস ওয়াটস ২০০২ সালের ১৬ই জানুয়ারি তারিখে অস্ট্রেলিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ওয়াটস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত অস্ট্রেলিয়া অনূর্ধ্ব-২৩ দলে স্থান পেয়েছেন।
নেক্টর সানজেনবাম

কর্নেল নেক্টর সানজেনবাম, কেসি, এসসি হলেন ২১ প্যারা এসএফ- এর সজ্জিত ভারতীয় সেনা কর্মকর্তা। তিনি ২০১৫ সালে মায়ানমারে ভারতীয় সেনার বিদ্রোহ বিরোধী অভিযানেরও অংশ ছিলেন। 
নেক্টর সানজেনবাম জাতীয় প্রতিরক্ষা একাডেমিতে নির্বাচিত হন। তাকে মারাঠা লাইট ইনফেন্ট্রিতে কমিশন দেওয়া হয়েছিল এবং পরে তিনি ২১ প্যারা এসএফ-এ যোগ দেন। 
সানজেনবাম একজন সজ্জিত কর্মকর্তা। তিনি তাঁর সাহসী কর্ম, সাহসীকতা এবং অসাধারণ নেতৃত্বের জন্য পরিচিত।
শৌর্য চক্র
২০০৫ সালের প্রজাতন্ত্র দিবসে, ক্যাপ্টেন সানজেনবামকে মণিপুরে ৮ অক্টোবর ২০০৪-এ এক অভিযানে অসামান্য বীরত্বের জন্য ভারতের তৃতীয় সর্বোচ্চ শান্তিকালীন বীরত্বের পুরস্কার শৌর্য চক্র প্রদান করা হয়। 
কীর্তি চক্র
২০১৫ সালের স্বাধীনতা দিবসে, লেফটেন্যান্ট কর্নেল সানজেনবামকে ৯ জুন ২০১৫-তে তার দুর্দান্ত কর্মের জন্য ভারতের দ্বিতীয় সর্বোচ্চ শান্তিকালীন বীরত্বের পুরস্কার কীর্তি চক্র প্রদান করা হয়েছিল। লেফটেন্যান্ট কর্নেল নেক্টর মায়ানমারে সবচেয়ে সাহসী ক্রস সীমান্ত অভিযানে তাঁর দলকে নেতৃত্ব দিয়েছিলেন এবং অসংখ্য বিদ্রোহীদের নির্মূল করেছিলেন।
ঋষি কৌশিক

ঋষি কৌশিক (জন্ম ১৩ সেপ্টেম্বর ১৯৭৯) হলেন একজন ভারতীয় অভিনেতা।তিনি বাংলা সিনেমা ও ধারাবাহিক অভিনয় করেছেন। স্টার জলসার "একখানে আকাশ নীলের" উজান চ্যাটার্জী, ইষ্টি কুটুম এ অর্চিস্মান মুখোপাধ্যায় চরিত্রে অভিনয় করার জন্য তিনি সুপরিচিত।
তিনি ১৯৭৯ সালের ১৩ সেপ্টেম্বর আসামের তেজপুরে জন্মগ্রহণ করেন।আসামে বেড়ে উঠলেও ছেলেবেলা থেকে তিনি ভাল বাংলা বলতে পারেন। তিনি তেজপুর একাডেমি এবং গুয়াহাটি বিশ্ববিদ্যালয় থেকে স্নাতক ডিগ্রি অর্জন করেছেন। ২০০২ সালে তিনি কলকাতায় চলে আসেন। তাঁর আসল নাম কামাখ্যা কিঙ্কর কৌশিক। তার ডাক নাম ঋষি। 
যৌবনে তিনি ব্যক্তিগত ফিটনেসে মনোনিবেশ করেছিলেন।এখনও তিনি ফিটনেস নিয়ে সচেতন। ২০০১ সালে তিনি আসাম মেলস্টর্ম প্রতিযোগিতা জিতেছিলেন। তিনি মুম্বইয়ের বিখ্যাত গ্ল্যাড্র্যাগস মেগা মডেল ম্যান হান্টের চূড়ান্ত প্রতিযোগী ছিলেন। যেখানে তিনি টিভি হোস্ট শেখর সুমনকে বিচারক হিসেবে পেয়েছিলেন। তার প্রথম চলচ্চিত্রটি ছিল মুনিন বড়ুয়া পরিচালিত অসমীয়া চলচ্চিত্র "রং । বাংলায়" তার প্রথম কাজ টেলিফিল্ম "দমন" এ। বাংলা ভাষায় তার প্রথম সিনেমা রিঙ্গো ব্যানার্জি পরিচালিত "ক্রান্তি।" যেখানে তিনি নেতিবাচক ভূমিকা পালন করেছিলেন।এরপর তিনি জি বাংলার ‘একদিন প্রতিদিন’ ধারাবাহিকে অভিনয় করেন। যা শুরু হয়েছিল ২০০৫ সালে ও শেষ হয় ২০০৭ সালে। এরপর তিনি বেশ কিছু টেলিফিল্মে অভিনয় করেন। ২০০৮ সালে স্টার জলসার "এখানে আকাশ নীল" ধারাবাহিকে অভিনয় করেন। ২০১৯ সালে তিনি বিজেপিতে যোগ দিয়েছিলেন।
২০১১ সালে তিনি তার দীর্ঘ সময়ের বান্ধবী ইঞ্জিনিয়ার দেবযানী চক্রবর্তীকে বিয়ে করেন।
যিনি এখন চাকরির সাথে ধারাবাহিকে অভিনয়ও করেন।
এশিয়া শক্তি সূচক

এশিয়া শক্তি সূচক () সম্পদ ও প্রভাব পরিমাপের মাধ্যমে ভারতীয়-প্রশান্ত মহাসাগরীয় অঞ্চলে অবস্থিত রাষ্ট্রসমূহের আপেক্ষিক শক্তির মর্যাদাক্রম নির্দেশকারী একটি সূচক, যা অস্ট্রেলিয়াভিত্তিক লোউই ইনস্টিটিউট ২০১৮ সাল থেকে প্রকাশ করে আসছে। এই সূচকে ২৬টি দেশ ও অঞ্চলকে গণনায় ধরা হয়েছে। "অর্থনৈতিক সম্পদ", "ভবিষ্যৎ সম্পদ", "অর্থনৈতিক সম্পর্ক" ও "কূটনৈতিক প্রভাব" --- এই চারটি মানদণ্ডে চীন প্রথম স্থান অধিকার করেছে, অন্যদিকে মার্কিন যুক্তরাষ্ট্র "সামরিক ক্ষমতা", "সাংস্কৃতিক প্রভাব", "ঘাতসহিষ্ণুতা" ও "প্রতিরক্ষা জালব্যবস্থা" --- এই চারটি মানদণ্ডে প্রথম স্থানে রয়েছে।
সূচকটি মূলত ভারতীয়-প্রশান্ত মহাসাগরীয় অঞ্চলে আটটি বৃহত্তর মানদণ্ডের নিরিখে এশিয়া মহাদেশের কতগুলি দেশের (এবং এশিয়া-বহির্ভূত দুইটি শক্তি অস্ট্রেলিয়া ও মার্কিন যুক্তরাষ্ট্রসহ) আপেক্ষিক আন্তর্জাতিক শক্তি পরিমাপ করেছে।
আটটি বৃহত্তর বিষয়ভিত্তিক মানদণ্ড নিম্নরূপ (প্রতিটি মানদণ্ডের আপেক্ষিক ওজন শতকার হারে বন্ধনীতে দেওয়া হয়েছে):
সুধা কোঙ্গারা

সুধা কোঙ্গারা হচ্ছেন ভারতের একজন চলচ্চিত্র পরিচালক এবং চিত্রনাট্য পরিচালক যিনি মূলত তামিল চলচ্চিত্রে কাজ করেন। তার জন্ম অন্ধ্র প্রদেশে হয়েছিলো।
২০১৬ সালে তার পরিচালিত চলচ্চিত্র 'ইরুধি ছুত্রু' মুক্তি পায় যেটার জন্য তিনি শ্রেষ্ঠ পরিচালক বিভাগে ফিল্মফেয়ার পুরস্কার - তামিল পান।
সুধা ২০০২ সালের ইংরেজি চলচ্চিত্র 'মিত্র, মাই ফ্রেন্ড' চলচ্চিত্রে চিত্রনাট্য পরিচালক হিসেবে কাজ করেছিলেন। তিনি মণি রত্নমের সহকারী পরিচালক হিসেবে সাত বছর কাজ করেছিলেন। সুধা পরিচালিত প্রথম চলচ্চিত্র ছিলো 'দ্রোহী' যেটা ২০১০ সালে মুক্তি পায়। ২০১৩ সালের মাঝখান দিকে সুধা মাধবনকে নিয়ে চলচ্চিত্র বানানোর পরিকল্পনা করেন। মাধবন এর আগে যখন মণি রত্নম পরিচালিত চলচ্চিত্রে অভিনয় করেছিলেন তখন সুধা সেখানে সহকারী পরিচালক হিসেবে কাজ করেছিলেন। মাধবন অভিনীত 'ইরুধি ছুত্রু' যেটি সুধা পরিচালনা করেছিলেন সেটি সুধা নিজেই তেলুগু ভাষায় 'গুরু' (২০১৭) নামে তৈরি করেন। তিনি এরপর 'সুরারাই পোট্রু' নামের একটি চলচ্চিত্র বানান।
শাখা (ব্যাংকিং)

শাখা, ব্যাংকিং কেন্দ্র বা আর্থিক কেন্দ্র হল এমন একটি খুচরা কেন্দ্র বা অবস্থান যেটির মাধ্যমে কোন ব্যাংক বা অন্যান্য আর্থিক প্রতিষ্ঠান তাদের গ্রাহকদের সামনা-সামনি বা স্বয়ংক্রিয় পদ্ধতিতে আর্থিক পরিষেবাদি সরবরাহ করে।
তৃতীয় শতাব্দীতে পার্সিয়ার (বর্তমানে ইরান) এবং অন্যান্য অঞ্চলের ব্যাংকসমূহ 'সাকস' নামে পরিচিত এক ধরনের ঋণপত্র চালু করে (বর্তমানে মূলত চেক হিসেবে পরিচিত)। ঐ ঋণপত্রগুলো তখন পারস্য অঞ্চলগুলিতে এক ধরনের সমবায় ঘর বা অফিসের মাধ্যমে লেনদেন হতো। ১১০০-১৫০০ সাল থেকে ব্যাংকিং ব্যবস্থা পুরো ইউরোপ জুড়ে প্রসারিত হতে শুরু করে এবং ব্যাংকগুলি আন্তর্জাতিক বাণিজ্যকে সমর্থন করার জন্য বিভিন্ন প্রত্যন্ত অঞ্চল এবং বিদেশী স্থানে 'শাখা' খোলা শুরু করে। ১৩২৭ সালে, ফ্রান্সের অ্যাভিগনে শুধু ইতালীর ব্যাংকসমহের ৪৩টি শাখা ছিল।
বিংশ শতাব্দীর গোড়ার দিকে ব্যাংক অব আমেরিকার তৎকালীন প্রধান আমাদেও জিয়ান্নিনি স্যাটেলাইট শাখা খোলার প্রবণতা জনপ্রিয় করে তুলেছিলেন। বর্তমানে, ব্যাংকের শাখাগুলি সাধারণত আকারে ছোট অফিসে হয়ে থাকে, বিশেষত বৃহত্তর কোন শপিংমল বা কমপ্লেক্সের মধ্যে।
ঐতিহ্যগতভাবে, ব্যাংক শাখা ছিল সমস্ত আর্থিক সেবা এক জায়গায় পাওয়ার একমাত্র কেদ্র। শাখা থেকে সাধারণত নগদ জমা, নগদ উত্তোলন, ঋণ বিতরণ, আর্থিক পরামর্শ এবং সুরক্ষিত লকার সেবাসহ অন্যান্য আর্থিক পরিষেবা প্রদান করা হয়। একবিংশ শতাব্দীর গোড়ার দিকে শাখা ব্যাংকিং-এর পাশাপাশি অনলাইন ব্যাংকিং, মোবাইল ব্যাংকিং, এটিএম সেবাসমুহ পদান করা শুরু হয়। এসকল ব্যবস্থার মাধ্যমে ব্যাংকগুলো ২৪/৭ গ্রাহকদের আর্থিক পরিষেবা নিশ্চিত করছে। বর্তমানে, ব্যাংকগুলো শাখা ব্যাংকিং ও এটিএম সেবার পাশাপাশি উপশাখার মাধ্যমে ব্যাংকিং সেবা দিচ্ছে। দিন দিন উপশাখা খুবই জনপ্রিয় হয়ে উঠছে। শাখার তুলনায় উপশাখায় মাধ্যমে তুলনামূলক কম জনবল দিয়ে এবং কম খরচে জনসাধারণের দোরগোঁড়ায় ব্যাংকিং সেবা পৌঁছে দেয়া সম্ভব হচ্ছে।
একটি পূর্ণ শাখা থেকে সকল প্রকার ব্যাংকিং পরিষেবা প্রদান করা হয়। শাখা বলতে সাধারণত ব্যাংকের এই সেবা কেদ্রকেই বোঝানো হয়ে থাকে। এসকল শাখার আয়তন তুলনামূলক বড় থাকে এবং জনবলও বেশি থাকে।
শাখার তুলনায় উপশাখা একটু ছোট আয়তনের হয়ে থাকে। এই কেন্দ্র থেকে সাধারণত বিশেষ কিছু ব্যাংকিং সেবা যেমন-প্রতয়পত্র ব্যতীত প্রায় সকল পরিষেবাই প্রদান করা হয়।
কোন এক দেশে নিবন্ধিত ও পরিচালিত ব্যাংক যখন অন্য কোন দেশে শাখা স্থাপনের মাধ্যমে ব্যাংকিং সেবা দিয়ে থাকে তখন সেটি বিদেশী ব্যাংক শাখা হিসেবে বিবেচিত হয়। বিদেশী ব্যাংক শাখাসমূহকে সাধারণত নিবন্ধিত দেশ এবং অন্য যেই দেশে শাখা খোলে সেই দেশের ব্যাংকিং আইন ও প্রবিধান পরিপালন করতে হয়।
ব্যাংকিং বুথ হচ্ছে ব্যাংকের নির্দিষ্ট একটি বা দুটি সেবা প্রদানের উদ্দেশে স্তাপিত সেবা কেন্দ্র। এটি আকারে খুব ছোট সাধারণত এক কক্ষবিশিষ্ট হয়ে থাকে।
অপবিজ্ঞান

ছদ্মবিজ্ঞান বা অপবিজ্ঞান বা সিউডোসায়েন্স () একটি দাবি, বিশ্বাস বা অনুশীলন যা বিজ্ঞান হিসাবে উপস্থাপিত হয়, কিন্তু বৈজ্ঞানিক পদ্ধতি অনুসরণ করে না। যদি গবেষণার কোনও বিষয়কে বৈজ্ঞানিক পদ্ধতির মানদণ্ড অনুসারে উপস্থাপন করা হয় তবে এটি এই মানদণ্ডগুলি অনুসরণ করে না। ছদ্মবিজ্ঞান প্রায়ই পরস্পরবিরোধী, অতিরঞ্জিত বা মিথ্যা দাবি দ্বারা চিহ্নিত করা হয়; খণ্ডনের কঠোর প্রচেষ্টার পরিবর্তে নিশ্চিতকরণ পক্ষপাতের উপর নির্ভরতা; অন্যান্য বিশেষজ্ঞদের দ্বারা মূল্যায়নের জন্য উন্মুক্ততার অভাব; অনুমান বিকাশ করার সময় পদ্ধতিগত অনুশীলনের অনুপস্থিতি; এবং ছদ্মবৈজ্ঞানিক অনুমানগুলি পরীক্ষামূলকভাবে অসম্মানিত হওয়ার পরে দীর্ঘকাল ধরে অবিরত আনুগত্য হয়ে থাকে। ছদ্মবিজ্ঞান ক্ষতিকারক হতে পারে যেমন: অ্যান্টি-ভ্যাকসিনকর্মীরা ছব্দবৈজ্ঞানিক গবেষণা উপস্থাপন করে, যা ভ্যাকসিনগুলির সুরক্ষাকে অন্যায়ভাবে প্রশ্নবিদ্ধ করে। কোনও প্রামান ছাড়াই হোমিওপ্যাথি চিকিৎসাকে মারাত্মক রোগের চিকিৎসা হিসাবে প্রচার করা ইত্যাদি।
"ছদ্মবিজ্ঞান" শব্দটি অবমাননাকর হিসাবেও বিবেচিত হয়, কারণ এটি দাবী করে যে কোনও কিছুকে বিজ্ঞান হিসাবে ভুল উপস্থাপন বা ভুল উপস্থাপন করা হচ্ছে। সুতরাং, যাদের ছদ্মবিজ্ঞানের প্রচার বা সমর্থক হিসাবে দেখানো হয় তারা এইটির বিরোধিতা করেন
হর কি পৌরি

হর কি পৌরি ভারতের উত্তরাখণ্ড প্রদেশের হরিদ্বারে গঙ্গার তীরবর্তী একটি বিখ্যাত ঘাট। পবিত্র নগরী হরিদ্বারের অনন্য বৈশিষ্ট্যগুলোর মধ্য এই শ্রদ্ধেয় স্থানটি প্রধান। আক্ষরিকভাবে, "হর" শব্দের অর্থ দেবতা "শিব", "কি" হচ্ছে বিভক্তিসূচক বর্ণগুচ্ছ যার অর্থ "এর" এবং "পাউরি" এর অর্থ "সিড়ি"। "হর কি পৌরি" অর্থ দাড়ায় "শিব বা বিষ্ণুর পদচিহ্ন"।
ভৌগলিকভাবে এটা ঠিক সেই স্থান যেখানে গঙ্গা গঙ্গোত্রী হিমবাহ ছেড়ে ইন্দো-গাঙ্গেয় সমভূমিতে প্রবেশ করেছে। ঘাটটি গঙ্গা খালের পশ্চিম তীরে বিদ্যমান, এই খালের মাধ্যমে গঙ্গার প্রবাহ উত্তর দিকে দোয়াব অঞ্চলে সরিয়ে নেওয়া হয়েছে। হর কি পৌরি এমন এক অঞ্চল যেখানে হাজারো তীর্থযাত্রী একত্রিত হন। প্রতি বারো বছর পর এখানে একটি কুম্ভ মেলা এবং প্রতি ছয় বছর অন্তর একটি অর্ধ-কুম্ভ মেলা অনুষ্ঠিত হয়। উপরন্তু প্রতি বছর এপ্রিল (চৈত্র-বৈশাখ) মাসে পাঞ্জাবি ফসলোৎসব বৈশাখী পালিত 
হয়।
কথিত আছে যে, রাজা বিক্রমাদিত্য খ্রিস্টপূর্ব প্রথম শতাব্দীতে তাঁর ভাই ভার্তৃহরির স্মরণে এটি নির্মাণ করেছিলেন যিনি গঙ্গার তীরে এই স্থানে ধ্যান করতে এসেছিলেন। হর কি পৌরির যেখানে সন্ধ্যাবেলা গঙ্গা আরতি হয় এবং সবচেয়ে পবিত্ররূপে বিবেচিত হয় তা হল "ব্রহ্মকুণ্ড"। সমুদ্র মন্থনের পর বিষ্ণুর বাহন গরুড় যখন কলসিতে করে অমৃত নিয়ে উড়ে যাচ্ছিলেন তখন অমৃতের একটি ফোঁটা ঠিক এখানেই পড়ে বলে ধরা বিশ্বাস করা হয়। হর কি পৌরি ঘাট প্রতিদিন হাজারো মানুষের গঙ্গা স্নানের প্রত্যক্ষদর্শী। স্থানটি খুব শুভ হিসেবে বিবেচিত হয়। ক্রমাগতভাবে কুম্ভ মেলায় ভিড় বাড়তে থাকায় বছরের পর বছর ধরে ঘাটের পরিধি বড় রকমে সম্প্রসারণ ও সংস্কার করা হয়েছে। পাহাড়ের সিড়িতে বেশ কয়েকটি মন্দির উত্থান হয়েছে এসেছে যাদের অধিকাংশই ১৯শ শতকের শেষদিকে নির্মিত।
এই ঘাটগুলির একটি সম্প্রসারণ হয়েছিল আগ্রার জমিদার হরজ্ঞান সিং কাতারা উদ্যোগে ১৯৩৮ সালে,আরেকটি হয়েছিল ১৯৮৬ সালে। 
প্রতি সন্ধ্যায় সূর্যাস্তের সময় হর কি পৌরির ঘাটের স্রোতে প্রদীপ জ্বালিয়ে দেওয়া হয় যেগুলো গঙ্গার স্রোতের সাথে প্রবাহিত হয়।পুরোহিতেরা এসময় পুরানো ঐতিহ্যে গঙ্গা-আরতি প্রদর্শন করেন এবং বিপুল সংখ্যক তীর্থার্থী গঙ্গার উভয় তীরে সমবেত হয়ে গঙ্গার প্রশস্তিগীত গান। ঘাটের মন্দির প্রাঙ্গনে পুরোহিতেরা হাতে বড় বড় অগ্নিপাত্র ধরে রাখেন এবং ঘণ্টা ধ্বনি বাজানোর তালে তালে এবং মন্ত্র জপ করতে থাকেন। ভক্তরা তখন গঙ্গার জলের উপর আশা এবং শুভেচ্ছার প্রতীক স্বরূপ পাতা ও ফুলের তৈরি দিয়া জ্বালিয়ে দেন। তবে গ্রহণের ন্যায় কিছু বিশেষ ক্ষেত্রে সেই অনুযায়ী সময়সূচীর পরিবর্তন করা হয়।
প্রতিবছর বিজয়া দশমী রাতে নদীর তলদেশ পরিষ্কার ও ঘাটের সংস্কারের জন্য গঙ্গা খালের পানি আংশিকভাবে শুকিয়ে ফেলা বা সরিয়ে নেয়া হয় আর সচরাচর দীপাবলির রাতে খালটি পুনরায় ভরিয়ে ফেলা হয় হয়। তবে গঙ্গা আরতি যথারীতি প্রতিদিনের মতই অনুষ্ঠিত হয়। এটি বিশ্বাস করা হয় যে গঙ্গা দেবী বিজয়া দশমীর দিনে তার পৈতৃক বাড়িতে ঘুরতে যান এবং ভাইফোঁটার দিন ফিরে আসেন।
.এলকে

.এলকে () শ্রীলঙ্কার জন্য ইন্টারনেটের ডোমেইন নেম সিস্টেমের একটি কান্ট্রি কোড টপ-লেভেল ডোমেইন (সিসিটিএলডি)। বিদেশী সংস্থাগুলো যাদের স্থানীয় উপস্থিতি নেই তারা কেবল তাদের টপ-লেভেল এবং সংশ্লিষ্ট দ্বিতীয় স্তরের ডোমেনগুলি ব্যবহার করতে পারে, হয় এলকে ডোমেইন রেজিস্ট্রি অথবা এজেন্টগুলির মাধ্যমে। একটি ডোমেইন নাম নিবন্ধন করতে এবং ব্যবহার করতে চাইলে তাদের অবশ্যই শ্রীলঙ্কায় যোগাযোগের ঠিকানা থাকতে হবে, যা কোনও এজেন্ট বা আইনি ফার্মের মাধ্যমে পাওয়া যেতে পারে।
বিভিন্ন ক্ষেত্রে দ্বিতীয় স্তরের নামগুলির নীচে দ্বিতীয় এবং তৃতীয় স্তরে নিবন্ধনগুলি নেওয়া হয়। দ্বিতীয় স্তরের রেজিস্ট্রেশন স্বয়ংক্রিয়ভাবে তৃতীয় স্তরের যে কোনও নামে অন্য কারও দ্বারা নিবন্ধনকরণ থেকে নামটি আটকে দেয়।
সীমাবদ্ধ নিবন্ধন:
উন্মুক্ত নিবন্ধনকরণ
ওয়েব অ্যাপ্লিকেশন

ওয়েব এপ্লিকেশন একটি এপ্লিকেশন সফটওয়্যার যা কোনও ওয়েব ব্রাউজারে চলতে পারে। এটি ব্যবহার করতে, ব্যবহারকারীর নিজের কম্পিউটারে একটি ওয়েব ব্রাউজার ছাড়া অন্য কোনও বিশেষ সফ্টওয়্যার ইনস্টল করার দরকার নেই। অনেকগুলি অ্যাপ্লিকেশন, যেমন ই-মেইল, যা ১৯৯০-এর দশকের মাঝামাঝি সময়ে ব্যবহারকারীদের প্রথমে ব্যবহারের জন্য তাদের মেশিন বা কম্পিউটারগুলিতে ই-মেইল অ্যাপ্লিকেশন সফটওয়্যার ক্রয় এবং ইনস্টল করা প্রয়োজন ছিলো। সাধারণত, ওয়েব অ্যাপ্লিকেশনগুলি তাদের বেশিরভাগ কাজ ওয়েব অ্যাপ্লিকেশন নির্মাতার সার্ভারগুলিতে করে যা ব্যবহারকারীদের থেকে গোপন থাকে।
ওয়েব অ্যাপ্লিকেশনগুলির বিভিন্ন বিভিন্ন ব্যবহার রয়েছে এবং সেগুলি ব্যবহারের সাথে সাথে অনেকগুলি সম্ভাব্য সুবিধা রয়েছে। ওয়েব অ্যাপ্লিকেশনগুলির কিছু সাধারণ সুবিধার মধ্যে রয়েছে:
মুকুট

মুকুট হল রাজা বা কোন বীর কর্তৃক তার ক্ষমতা এবং মর্যাদার প্রতীকরূপে মাথায় পড়ার এক প্রকার ঐতিহ্যবাহী অলঙ্করণ বা টুপি বিশেষ। বিস্তৃতভাবে বললে, মুকুট একজন রাজার আধিপত্য বা আধিপত্যের সমর্থক কিছু বিশেষ বিষয়ের প্রতীক। সচরাচর এটি সোনা, রূপা কিংবা হীরার ন্যায় মূল্যবান ধাতু সহযোগে তৈরি করা হয়। চিত্রশিল্পে রাজাকে প্রায়শই মুকুট পরিহিত অবস্থায় চিত্রিত করা হয়।
নিসান স্টেডিয়াম (ইয়োকোহামা)

আন্তর্জাতিক স্টেডিয়াম ইয়োকোহামা নামে পরিচিত নিসান স্টেডিয়াম জাপানের কানাগাওয়া প্রদেশের একটি স্পোর্টস ভেন্যু, যা ১৯৯৮ সালের মার্চ মাসে খোলা হয়। এটি জে১ লিগের ইয়োকোহামা এফ. মারিনোসের হোম স্টেডিয়াম।
টোকিওর নতুন জাতীয় স্টেডিয়ামটি ২০১৯ সালের নভেম্বর মাসে চালু না হওয়া পর্যন্ত মোট ৭৫,০০০ টি আসনের সাথে 'আন্তর্জাতিক স্টেডিয়াম যোকোহামা' ২১ বছরের জন্য জাপানের যে কোনও স্টেডিয়ামের মধ্যে সর্বোচ্চ আসন ধারণ ক্ষমতা ছিল। এটি ২০০২ ফিফা বিশ্বকাপের সময় তিনটি গ্রুপ পর্বের খেলা আয়োজন করে এবং সেখানে জার্মানি ও ব্রাজিলের মধ্যে ফাইনাল খেলা ২০০২ সালের ৩০শে জুন অনুষ্ঠিত হয়। স্টেডিয়ামটি ২০২০ গ্রীষ্মকালীন অলিম্পিকের জন্য পরিকল্পিত ফুটবল স্থানসমূহের মধ্যে একটি। স্টেডিয়ামটি ২০১৯ রাগবি বিশ্বকাপের অন্যতম স্থান হিসাবে নির্বাচিত হয় এবং টুর্নামেন্টের ফাইনাল আয়োজন করে। প্রস্তাবিত নতুন জাতীয় স্টেডিয়াম সময়মতো সম্পন্ন না হওয়ার ঘোষণা দেওয়ার পরে ওয়ার্ল্ড রাগবি এই সিদ্ধান্ত গ্রহণ করেছিল।
নিসান মোটরস ২০১৯ সালের ২৮শে আগস্ট ঘোষণা করে, যে তারা স্টেডিয়ামের নামকরণের অধিকারের চুক্তি নবায়ন করবে না, যা ২০১০ সালের ২৮শে ফেব্রুয়ারি শেষ হয়েছিল। তবে শহরটির সাথে আলোচনা অব্যাহত ছিল এবং নতুন একটি চুক্তি আরও তিন বছরের জন্য সম্পন্ন হয়। স্টেডিয়ামের মালিক হিসাবে ইয়োকোহামা সিটি ২০১৩ সালের ২৮ ফেব্রুয়ারি বছরে ১৫০ মিলিয়ন ইয়েনের চুক্তিতে ২০১৩ সালের ১ মার্চ থেকে ২০১৬ সালের ২৯ ফেব্রুয়ারি অবধি ৩ বছরের জন্য চুক্তি নবায়ন করে। ইয়োকোহামা সিটি ২০১৫ সালের ১ ডিসেম্বর বছরে ১৫০ মিলিয়ন ইয়েনের চুক্তিতে ২০১৬ সালের ১ মার্চ থেকে ২০২১ সালের ২৮ ফেব্রুয়ারি অবধি ৫ বছরের জন্য চুক্তিটি পুনর্নবীকরণ করে।
ঐশ্বর্য সেন

ঐশ্বর্য সেন একজন ভারতীয় অভিনেত্রী। যিনি বাংলা টেলিভিশনে অভিনয় করেন। তিনি পুন্যি পুকুর এবং ইচ্ছে নদীতে সহায়ক চরিত্রে অভিনয় করেছেন। গৌরব রায়চৌধুরীর বিপরীতে শুভ দৃষ্টিতে দৃষ্টি চরিত্রে অভিনয় করার জন্য তিনি সবচেয়ে বেশি পরিচিত। সর্বশেষ তিনি কোড়া পাখিতে সমান্তরাল মুখ্য চরিত্র চিত্রিত করেছেন।
তিনি একটি উচ্চ মধ্যবিত্ত পরিবারে জন্মগ্রহণ করেছেন। তার পরিবারে মোট ৫ জন।তার এক বড় ভাই এবং এক ছোট বোন রয়েছে। তার মা একজন গৃহ-নির্মাতা ছিলেন। তিনি তার মায়ের বৈশিষ্ট্যগুলি পেয়েছিলেন। তিনি কলকাতায় উচ্চ বিদ্যালয় এবং স্নাতক ডিগ্রি অর্জন করেছেন। অন্যদের মত তিনি মডেলিংয়ে আগে না গিয়ে সরাসরি অডিশনে অংশ নেন যা সারা শহর জুড়ে ওয়েব সিরিজ এবং টিভি সিরিয়ালগুলির জন্য অনুষ্ঠিত হয়েছিল ।এভাবে তিনি অভিনয় জগতে প্রবেশ করেন।
তিনি তার কর্মজীবন শুরু করেছিলেন সৌরভ দাসের বিপরীতে স্টার জলসার জনপ্রিয় শো পুন্যি পুকুরে অভিনয় করে । তার পরে স্টার জলসার জনপ্রিয় অনুষ্ঠান ইচ্ছে নদীতে তিনি সমান্তরাল মুখ্য ভূমিকায় অভিনয় করেছিলেন। সেই চরিত্রে অভিনয় করে তিনি খুব বিখ্যাত হয়েছিলেন। পরে তিনি নায়িকা চরিত্রে অভিনয় করেন স্টার জলসার পটল কুমার গানওয়ালাতে।২০১৮ সালে তিনি গৌরব রায়চৌধুরীর বিপরীতে কালার্স বাংলার জনপ্রিয় ধারাবাহিক শুভ দৃষ্টিতে দৃষ্টি চরিত্রে অভিনয় করেছেন।
রাস আল খাইমাহ আমিরাত

রাস আল খাইমাহ আমিরাত (আরএকে) (; ) সংযুক্ত আরব আমিরাত (ইউএই) গঠনকারী সাতটি আমিরাতের একটি। এই আমিরাতের রাজধানী এবং বেশিরভাগ বাসিন্দার আবাসস্থল হলো রাস আল খাইমাহ শহরটি, কখনও কখনও যেটিকে সংক্ষিপ্তাকারে আরএকে বা আরএকে সিটি হিসাবে উল্লেখ করা হয়। এটি একসময়ের ইসলামিক বাণিজ্য বন্দর জুলফারের সাথে যুক্ত। রাস আল খাইমাহ শহরটি একটি খাঁড়ি দ্বারা দুটি ভাগে বিভক্ত: পশ্চিমে পুরাতন শহর এবং পূর্বে আল নাখিল।
এটি ওমানের নিকটবর্তী একটি উপদ্বীপ, যা ৫৫° ৬ পূর্ব এবং ২৫° ২৬ উত্তর অক্ষাংশে অবস্থিত।
রাস আল খাইমাহ নামের অর্থ "তাঁবুর মূলভূমি"; নৌ-চলাচলের সুবিধার্থে সেখানে একটি তাঁবু নির্মিত হওয়ার পরে এই শহরটির এবং এর মূল আমিরাহ'এর এমন নামকরণ করা হয়।
১৯৭২ সালের ১০ ফেব্রুয়ারি আমীর-শাসিত রাস আল খাইমাহ সংযুক্ত আরব আমিরাতে যোগদান করে।
এখানকার প্রধান ভাষা আরবী; এছাড়াও ব্যবসাক্ষেত্রে ইংরেজীও ব্যবহৃত হয়।
ওয়ার্ল্ড ইসলামিক মিশন

ওয়ার্ল্ড ইসলামিক মিশন (WIM) হল সুফিপন্থী বেরলভী সুন্নি মুসলমানদের একটি আন্তর্জাতিক মুসলিম সংগঠন। এটি যুক্তরাজ্যে প্রতিষ্ঠিত হয়েছিল এবং ১৯৭২ সালে মক্কায় শাহ আহমদ নূরানী সিদ্দিকী, পীর সৈয়দ মারুফ হোসাইন শাহ আরিফ কাদেরী নওশাহী ও আরশাদুল কাদেরী উদ্বোধন করেন। ওয়ার্ল্ড ইসলামিক মিশন পুরো ইউরোপ, আমেরিকা যুক্তরাষ্ট্র, উত্তর আমেরিকা, আফ্রিকা এবং এশিয়া জুড়ে মুসলমানদের সেবা করার জন্য বৃদ্ধি পেয়েছে। ওয়ার্ল্ড ইসলামিক মিশনের সদর দফতর যুক্তরাজ্যের ম্যানচেস্টারে রয়েছে।
এর উদ্দেশ্য হযরত মুহাম্মদ (দ.) এর হাদীস ও সুন্নাহর আলোকে ইসলামের আসল শিক্ষা প্রচার করা। এই ক্ষেত্রে এটি বিশ্বের কমপক্ষে ২৪টি দেশে সক্রিয়। এর লক্ষ্য ইসলামী জ্ঞান প্রচার, সামাজিক বিকাশ, ইসলামের বাণী ছড়িয়ে দেওয়া, এবং নবী হযরত মুহাম্মদ (দ.)'র প্রতি আন্তরিক ভালবাসা এবং শ্রদ্ধা জাগ্রত করা। 
এই আন্দোলনের নেতৃত্বে আছেন একজন সুন্নি মুসলিম পণ্ডিত কামারুজ্জামান আজমী, যাকে ২০১১ সালে জর্জিটাউন বিশ্ববিদ্যালয় "বিশ্বের ৫০০ সর্বাধিক প্রভাবশালী মুসলমান" এর একজন হিসাবে উল্লেখ করেছিল।
শহীদ রেজা ওবিই, একজন ইসলামী পণ্ডিত মিশনের আরেক নেতা। তিনি ১৯৫০ সালের ১৩ ডিসেম্বর ভারতের ফাতাহপুরে জন্মগ্রহণ করেছিলেন। ইসলামিক সেন্টার লিসেস্টার পরিচালনা কাউন্সিলের আমন্ত্রণে তিনি ১৯৭৮ সালের ফেব্রুয়ারিতে যুক্তরাজ্যে আসেন এবং প্রধান ইমামের দায়িত্ব পালন করার জন্য কেন্দ্রে যোগদান করেন। তিনি ১৯৮৪ সালে লন্ডনে চলে আসেন। তিনি মুসলিম আইন (শরিয়াহ) কাউন্সিল ইউকে-এর নির্বাহী সচিব এবং রেজিস্ট্রারও হয়েছেন।
মিশিগান স্টেডিয়াম

মিশিগান স্টেডিয়াম অ্যান আর্বার শহরের মিশিগান বিশ্ববিদ্যালয়ের ফুটবল স্টেডিয়াম। স্টেডিয়ামটির "দ্য বিগ হাউস"। এটি মার্কিন যুক্তরাষ্ট্র ও পশ্চিম গোলার্ধের বৃহত্তম স্টেডিয়াম, বিশ্বের তৃতীয় বৃহত্তম স্টেডিয়াম ও ৩৪তম বৃহৎ স্পোর্টস ভেন্যু। স্টেডিয়ামটির সরকারি ধারণ ক্ষমতা ১,০৭,৬০১ জন, তবে ১,১০,০০০ জনেরও বেশি দর্শকের সমাগমের আয়োজন করেছে।
মিশিগান স্টেডিয়ামটি ১৯২৭ সালে $৯,৫০,০০০ (২০১৯ সালে ১১.৪ মিলিয়নের সমতুল্য) ব্যয়ে নির্মিত হয় এবং এর মূল ধারণ ক্ষমতা ৭২,০০০ জন ছিল। স্টেডিয়ামটি তৈরির আগে, ওলভারাইনরা ফেরি মাঠে ফুটবল খেলত। প্রতিটি হোম গেম ১৯৭৫ সালের ৮ই নভেম্বর থেকে ১,০০,০০০-এর বেশি লোকের ভিড় টানতে পারে, এটি ২০০ এরও বেশি প্রতিযোগিতার সক্রিয় ধারাবাহিকতা। মিশিগান এবং নটরডেম ফাইটিং আইরিশদের মধ্যেকার ২০১৩ সালের ৭ই সেপ্টেম্বরের খেলাটি ১,১৮,১০৯ জনকে আকৃষ্ট কর, এটি ১৯৪৮ সাল থেকে একটি কলেজ ফুটবল খেলায় রেকর্ড উপস্থিতি এবং সেই সময়ে একটি এনসিএএ-এর একক-খেলার উপস্থিতি রেকর্ড, আগের একই ম্যাচআপের জন্য দুই বছর আগে সেট করে ১,১৪,৮০৪ জনের রেকর্ডকে ছাড়িয়ে যায়।
মিশিগান স্টেডিয়ামটি পাদদেশের সাথে নকশাকৃত করা হয়েছিল, যাতে স্টেডিয়ামটির ধারণ ক্ষমতা ১,০০,০০০ জনেরও অধিক বৃদ্ধি করা যায়। ফিল্ডিং ইউস্ট ১,৫০,০০০ টি আসনর প্রয়োজনীয়তার কল্পনা করেন। সেই সময়ে নির্মাণ ব্যয় কম রাখার জন্য সিদ্ধান্ত নেওয়া হয়, ইউস্টের কল্পনার তুলনায় একটি ছোট স্টেডিয়াম তৈরি করার, তবে ভবিষ্যতের প্রসারণের অংশসমূহ অন্তর্ভুক্ত করার কথা বলা হয়।
অ্যাসেনশন দ্বীপ

অ্যাসেনশন দ্বীপ একটি বিচ্ছিন্ন আগ্নেয় দ্বীপ, যার নিরক্ষরেখা দক্ষিণ আটলান্টিক মহাসাগরের ৮°৫৬′ দক্ষিণে। এটি আফ্রিকার উপকূল থেকে প্রায় ১,০০০ মাইল (১,৬০০ কিলোমিটার) এবং ব্রাজিলের উপকূল থেকে ১,৪০০ মাইল (২,৩০০ কিলোমিটার) দূরে। এটি সেন্ট হেলেনা, অ্যাসেনশোন এবং ত্রিস্তান দা কুনহার ব্রিটিশ বিদেশের অঞ্চল হিসাবে শাসিত, যার মধ্যে প্রধান দ্বীপ থেকে সেন্ট হেলেনা দক্ষিণ-পূর্বে প্রায় ৮০০ মাইল (১,৩০০ কিলোমিটার) দূরে অবস্থিত।
আবিষ্কারের পরের দিনে এই দ্বীপটির নামকরণ করা হয় অ্যাসেনশোন অফ জেসস। অ্যাসেনশোন দ্বীপটি নাবিকদের জন্য একটি কয়লা স্টেশন এবং বাণিজ্যিক বিমান পরিবহনের জন্য বিমানে ভ্রমণকালে পুনরায় জ্বালানীর স্টপ হিসাবে গুরুত্বপূর্ণ নিরাপদ আশ্রয়স্থল ছিল।
দ্বিতীয় বিশ্বযুদ্ধের সময়, এটি একটি গুরুত্বপূর্ণ নৌ ও বিমানবন্দর স্টেশন ছিল, বিশেষত আটলান্টিকের যুদ্ধে সাবমেরিন যুদ্ধবিরোধী ঘাঁটি সরবরাহ করে। অ্যাসেনশোন দ্বীপটি ২২ অক্টোবর ১৮১৫ থেকে ১৯২২ সাল পর্যন্ত ব্রিটিশ অ্যাডমিরালটি দ্বারা বেষ্টিত ছিল।
১৫০১ সালে পর্তুগিজ নাবিক জোয়াও দা নোভা অ্যাসেনশোন দিবসে দ্বীপটি পর্যবেক্ষণ করেছিলেন (যা সে বছরের ২১ শে মে পড়েছিল) এবং এর নামকরণ করেছিলেন "ইলহা ডা এসেনসো"। শুকনো এবং অনুর্বর, দ্বীপটিতে তাজা মাংস সংগ্রহ ব্যতীত জাহাজগুলি পাস করার জন্য খুব কম আবেদন ছিল এবং পর্তুগিজ ক্রাউনটির পক্ষে দাবি করা হয়নি।
১৭০১ সালের ফেব্রুয়ারি মাসে, উইলিয়াম ডামপিয়ের দ্বারা পরিচালিত এইচএমএস রোবাক দ্বীপের উত্তর-পশ্চিমে উপসাগরে একটি সাধারণ অ্যাঙ্করিং স্পটে ডুবে যায়। উদ্ধার হওয়ার আগ পর্যন্ত ষাট জন পুরুষ দুই মাস বেঁচে ছিলেন।
মূল দ্বীপের আয়তন প্রায় ৮৮ বর্গকিলোমিটার। মধ্য-আটলান্টিক রাজ্যের পশ্চিমে ১০০ কিলোমিটার (৬২ মাইল) থেকে আগত একটি আগ্নেয় শৃঙ্গটি দ্বীপের বেশিরভাগ অংশ লাভা প্রবাহ এবং অঙ্গার শঙ্কুগুলির জঞ্জালভূমি; চুয়াল্লিশটি সুপ্ত গর্ত চিহ্নিত করা হয়েছে।
অ্যাসেনশোন সেন্ট হেলেনা এবং ত্রিস্তান দা কুনহার সাথে মিলে একটি ব্রিটিশ বিদেশের ভূখণ্ডের একটি অংশ গঠন করেছিল এবং এটি তার নিজস্ব সংবিধান অর্জন না হওয়া অবধি সেন্ট হেলেনা দ্বারা পরিচালিত ছিল।
যদিও আইনী এবং অর্থনৈতিকভাবে সেন্ট হেলেনা এবং ত্রিস্তান দা কুনহা থেকে পৃথক হওয়া সত্ত্বেও দক্ষতার উদ্দেশ্যে তিনটি অঞ্চল কিছু প্রশাসনিক সম্পদ ভাগ করে নিয়েছে।
সেন্ট হেলেনা এবং অ্যাসেনশোন দ্বীপে স্কাউটিং এবং গাইডিং গ্রুপ রয়েছে। স্কাউটিং ১৯১২ সালে সেন্ট হেলেনা দ্বীপে এবং ১৯৩৩ সালের নভেম্বরে অ্যাসেনশোন দ্বীপে প্রতিষ্ঠিত হয়েছিল।
"আইসল্যান্ডার" ১৯৭১ সাল থেকে প্রকাশিত হয়েছে এবং এটি অনলাইনে উপলব্ধ।
দ্বীপের মূল অর্থনৈতিক ক্রিয়াকলাপ ওয়াইডওয়াক এয়ারফিল্ডের সামরিক ঘাঁটি এবং বিবিসি ওয়ার্ল্ড সার্ভিসের আটলান্টিক রিলে স্টেশনকে কেন্দ্র করে। প্রতিরক্ষা মন্ত্রণালয়ের সম্পত্তি এবং সুবিধাগুলি অবকাঠামোগত সহায়তা সরবরাহকারী ইন্টারসারভ ডিফেন্স দ্বারা পরিচালিত হয়।
 এই দ্বীপের একমাত্র বিদ্যালয় এবং ৩-১৬ বছর বয়সী সমস্ত শিশুদের শিক্ষা প্রদান করে।
অ্যাসেনশোন দ্বীপ ফুটবল অ্যাসোসিয়েশন আয়োজিত তিনটি অফিশিয়াল ফুটবল প্রতিযোগিতা এই দ্বীপে অনুষ্ঠিত হয়। যথা: অ্যাসেনশোন দ্বীপ ফুটবল লীগ, নক আউট টুর্নামেন্ট এবং ফ্লিপার ট্রফি।
নেপচুন (দেবতা)

নেপচুন ( ) হলেন রোমান ধর্মের মিষ্টি জল ও সমুদ্রের দেবতা। তিনি গ্রিক দেবতা পসেইডনের রোমান প্রতিরূপ। গ্রিক-প্রভাবিত মতবিশ্বাসে নেপচুন হলেন স্বর্গ ও পার্থিব রাজ্যের অধিশ্বর জুপিটার এবং পাতালের অধীশ্বর প্লুটোর ভাই। তাঁর পত্নীর নাম সালাশিয়া।
রোমান মোজাইকে, বিশেষত উত্তর আফ্রিকা অঞ্চলের মোজাইকগুলিতে, নেপচুনের ছবিগুলি হেলেনীয় প্রথার দ্বারা প্রভাবিত। নেপচুনকে সমুদ্রের আগে সম্ভবত মিষ্টি জলের ঝর্নার দেবতা মনে করা হত। পসেইডনের মতো নেপচুনকেও ঘোড়ার দেবতা মনে করা হত। রোমানরা তাঁকে "নেপচুনাস ইকুয়েস্টার" (লাতিন: "Neptunus Equester") নামে ঘোড়দৌড়ের অধিদেবতা হিসেবে পূজা করত।
৭৪ গ্যালাটিয়া

গ্যালাটিয়া (ইংরেজি: Galatea; গৌণ গ্রহ আখ্যা: ৭৪ গ্যালাটিয়া) হল একটি বৃহৎ সি-শ্রেণিভুক্ত প্রধান বেষ্টনী গ্রহাণু। এটির কার্বন-সমৃদ্ধ পৃষ্ঠভাগটি ঘন কালো রঙের এবং এর অ্যালবেডো মাত্র ০.০৩৪। ১৮৬২ সালের ২৯ অগস্ট ফ্রান্সের মার্সেলিসে বিশিষ্ট ধূমকেতু-আবিষ্কারক আর্নস্ট উইলহেম টেম্পল গ্যালাটিয়া আবিষ্কার করেন। এটিই ছিল তাঁর আবিষ্কৃত তৃতীয় গ্রহাণু। গ্রিক পুরাণের দুই গ্যালাটিয়ার একজনের নামানুসারে এটির নামকরণ করা হয়। ১৯৮৭ সালের ৮ সেপ্টেম্বর গ্যালাটিয়া কর্তৃক একটি নাক্ষত্রিক অদৃশ্যকরণ পর্যবেক্ষিত হয়। নেপচুনের একটি প্রাকৃতিক উপগ্রহের নামও গ্যালাটিয়া।
২০০৮ সালে নিউ মেক্সিকোর লাস ক্রুসেসের অর্গান মেসা মানমন্দির থেকে কৃত একটি আলোকমিতি-সংক্রান্ত পর্যবেক্ষণ থেকে ১৭.২৭০ ± ০.০০২ ঘণ্টার একটি পর্যায়কালে গ্রহাণুটির এক আলোক বক্রতা এবং ০.০৮ ± ০.০১ মাত্রায় একটি উজ্জ্বলতার পার্থক্য দেখা যায়। বক্রতায় চারটি মিনিমা ও চারটি ম্যাক্সিমা দেখা যায়। গ্রহাণুটির বর্ণালি থেকে জলীয় বিকারজনিত পরিবর্তনের কোনও প্রমাণ পাওয়া যায় না।
নামাজগড় গাউসুল আজম কামিল মাদ্রাসা

নামাজগড় গাউসুল আজম কামিল মাদ্রাসা রাজশাহী বিভাগের নওগাঁ জেলার সদর উপজেলার পার নওগাঁ (উত্তর) নামক স্থানে অবস্থিত একটি বিখ্যাত আলিয়া মাদ্রাসা। এই মাদরাসাটিকে সংক্ষেপে নামাজগড় মাদরাসা বলা হয়। মাদরাসাটি ১৯৫১ সালে প্রতিষ্ঠিত হয়েছিলো, বর্তমানে মাদরাসা বোর্ডের দাখিল ও আলিম পরীক্ষার রাজশাহী বিভাগের শীর্ষস্থানীয় ফলাফল করতে দেখা যায়। এই মাদরাসাটি ইসলামী আরবি বিশ্ববিদ্যালয়ের অধীনে নামাজগড় গাউসুল আজম ট্রাস্ট কর্তৃক পরিচালিত। এই মাদরাসার বর্তমান অধ্যক্ষের নাম পি এম আদম আলী এবং পরিচালনা পর্ষদের সভাপতি মো: আবদুস সাত্তার।
নামাজগড় গাউসুল আজম কামিল মাদ্রাসা ১ জানুয়ারি ১৯৫১ সালে প্রতিষ্ঠা করা হয়। এবং পাকিস্তান সরকার কর্তৃক ৬ ডিসেম্বর ১৯৬৯ সালে স্বীকৃতি প্রদান করা হয়। বর্তমানে এটি একটি কামিল মাদ্রাসা, যা আলিয়া মাদ্রাসা শিক্ষা ব্যবস্থার সর্বোচ্চ ধাপ। ২০০২ সালে কারিগরি শিক্ষা বোর্ডের অধীনে কারিগরি শিক্ষা চালু করে। অর্থাৎ আরবি বিশ্ববিদ্যালয়, বাংলাদেশ মাদরাসা শিক্ষা বোর্ড, ও বাংলাদেশ কারিগরি শিক্ষা বোর্ড এর সমন্বয়ে একটি বহুমুখী প্রতিষ্ঠান। ২০২০ সালে এই মাদ্রাসার শিক্ষার্থীদের জঙ্গিবিরোধী কার্যক্রমে সক্রিয় দেখা যায়।
এই মাদ্রাসার বিজ্ঞান বিভাগের শিক্ষার্থীদের জন্য গবেষণা ও ল্যাব ক্লাস করার জন্য উন্নতমানের বিজ্ঞানানার প্রতিষ্ঠা করা হয়েছে। এখানে ছাত্ররা পাঠদান সময়ে ও অবসর সময়ে গবেষণা ও পরীক্ষা-নিরীক্ষা করতে পারে। মাদ্রাসার ছাত্ররা নিয়মিত বিভিন্ন বিজ্ঞান মেলায় অংশগ্রহণ করে থাকে।
মাদ্রাসার সকল শিক্ষার্থীদের জন্য উন্মুক্ত লাইব্রেরি রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। মাদ্রাসার গ্রন্থাগারে আল কুরআন, আল হাদিস, তাফসীর, আল ফিকহ, ইসলামের ইতিহাস প্রভৃতি বিষয়ের উপর বহু মূল্যবান বই রয়েছে। মাদ্রাসার শিক্ষক ও শিক্ষার্থীরা এই লাইব্রেরীতে এসে পড়াশোনাও করতে পারে।
এই মাদরাসায় এবতেদায়ী দাখিলে সাধারণ, বিজ্ঞান ও মুজাব্বিদ ও হিফজুল কোরআন শাখা রয়েছে। এছাড়া আলিমে সাধারণ, বিজ্ঞান, মুজাব্বিদ মাহির শাখা রয়েছে। ফাজিল ও কামিল শ্রেণীতে আল কুরআন, আল হাদিস সহ সবগুলো বিভাগ চালু রয়েছে। এছাড়া ইসলামী আরবি বিশ্ববিদ্যালয়ের অধীনে ফাজিল অনার্স ও কামিল মাস্টার্স শ্রেনী চালু আছে, এই দুইটি শ্রেণীতে আল কুরআন ও ইসলামিক স্টাডিজ, আরবি ভাষা ও সাহিত্য, ইসলামের ইতিহাস ও সংস্কৃতি এই তিনটি বিভাগ চালু রয়েছে। এছাড়াও কারিগরি বোর্ডের অধীনে এসএসসি সমমান ভোকেশনাল পাচটি বিভাগ চালু আছে, যথাক্রমে ১। সিভিল কন্সট্রাকশন এন্ড সেফটি ২। আইটি সাপোর্ট এন্ড আইওটি বেসিকস ৩। এপারেল ম্যানুফেকচারিং বেসিকস ৪। ফুড প্রসেসিং এন্ড প্রিজারভেশন ৫। জেনারেল ইলেকট্রিক্যাল ওয়ার্কস ৬। রিফ্রিজারেশন এন্ড এয়ারকন্ডিশনিং)। এছাড়াও মাদড়াসাটিতে বি এম টি ও কৃষি ডিপ্লোমা চালু রয়েছে।
পুষ্পপাড়া কামিল মাদ্রাসা

পুষ্পপাড়া কামিল মাদ্রাসা রাজশাহী বিভাগের পাবনা জেলার পাবনা সদর উপজেলার পুষ্পপাড়া নামক স্থানে অবস্থিত একটি আলিয়া মাদ্রাসা। মাদ্রাসাটি ১৯২৭ সালে প্রতিষ্ঠিত হয়েছিলো, এবং বৃহত্তর পাবনা অঞ্চলে শিক্ষা বিস্তারে গুরুত্বপূর্ণ ভূমিকা রেখেছিলো।
পুষ্পপাড়া কামিল মাদ্রাসা ১৯২৭ সালের ১ জানুয়ারি অত্র এলাকার শিক্ষিত জনগোষ্ঠীর প্রচেষ্টায় প্রতিষ্ঠা করা হয়েছিলো। এবং পাবনা জেলার উল্লেখযোগ্য শিক্ষাবিদগণের প্রচেষ্টায় ১৯৫০ সালে পাকিস্তান সরকার কর্তৃক অনুমোদন লাভ করে। ২০২০ সালে এই মাদ্রাসায় বঙ্গবন্ধু কর্ণার স্থাপন করা হয়।
এই মাদ্রাসায় ইবতেদায়ী থেকে শুরু করে দাখিল, আলিম, ফাজিল এবং সর্বোচ্চ ধাপ কামিল শ্রেণী পর্যন্ত রয়েছে। দাখিল ও আলিম শ্রেণীতে বিজ্ঞান ও মানবিক উভয় শাখা রয়েছে। এছাড়াও ফাজিল ও কামিল শ্রেণীতে আল কুরআন, আল হাদিস ও দাওয়াহ বিভাগ চালু রয়েছে।
উল্লাপাড়া কামিল মাদ্রাসা

উল্লাপাড়া কামিল মাদ্রাসা রাজশাহী বিভাগের সিরাজগঞ্জ জেলার উল্লাপাড়া উপজেলার একটি বিখ্যাত আলিয়া মাদ্রাসা। মাদ্রাসাটি বর্তমানে ইসলামি আরবি বিশ্ববিদ্যালয় কর্তৃক স্বীকৃত অনার্স মাদ্রাসা। এই মাদ্রাসা ১৯২৪ সালে প্রতিষ্ঠিত হয়েছিলো। এই মাদ্রাসার বর্তমান অধ্যক্ষের নাম মো. আতিকুর রহমান। এই মাদ্রাসা বিভিন্ন সময় দাখিল ও আলিম পরীক্ষার কেন্দ্র হিসাবে ব্যবহৃত হয়ে থাকে।
উল্লাপাড়া কামিল মাদরাসা স্থানীয় ব্যক্তিদের প্রচেষ্টায় ১৯২৪ সালে ১ ফেব্রুয়ারি সিরাজগঞ্জ জেলার উল্লাপাড়া উপজেলায় প্রতিষ্ঠা করা হয়। এবং এই মাদ্রাসা ১৯৭২ সালের ১ জুলাই বাংলাদেশ সরকার কর্তৃক অনুমোদন লাভ করে। বর্তমানে এটি একটি কামিল মাদ্রাসা, যা আলিয়া মাদ্রাসা শিক্ষা ব্যবস্থার সর্বোচ্চ ধাপ।
উল্লাপাড়া কামিল মাদ্রাসায় প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়ারাও এই মাদ্রাসার দাখিল ও আলিম উভয় স্তরে বিজ্ঞান ও মানবিক শাখা বিদ্যমান রয়েছে।
হানি বাফনা

হানি বাফনা একজন ভারতীয় টেলিভিশন অভিনেতা।যিনি বাংলা টিভি ধারাবাহিক এবং সিনেমায় অভিনয় করেন। তিনি বাংলা টেলিভিশন শিল্পের অন্যতম প্রতিভাবান ও নিবেদিত অভিনেতা।
তিনি এমন এক পরিবার থেকে এসেছেন যেখানে কেউ অভিনয়ের সাথে জড়িত নয়। তিনি বাংলা ধারাবাহিকে অভিনয়ের মাধ্যমে কেরিয়ার শুরু করেছিলেন । তিনি জুনিয়র শিল্পী হিসাবে অ-উল্লেখিত ভূমিকায় অভিনয় করেন । তার প্রথম উল্লেখিত টেলিভিশন উপস্থিতি ছিল স্টার জলসার বাংলা ধারাবাহিক তুমি আসবে বলে(টেলিভিশন ধারাবাহিক) (২০১৫) তে। যেখানে তিনি ডাঃ ভিভান চক্রবর্তীর নেতিবাচক চরিত্রে অভিনয় করেছিলেন।তিনি স্টার জলসার পৌরাণিক ধারাবাহিক ভক্তের ভগবান শ্রীকৃষ্ণে 'বলরাম' চরিত্রে এবং জি বাংলার জনপ্রিয় পারিবারিক ধারাবাহিক বকুল কথায় অভিনয় করে খ্যাতি পেয়েছিলেন। তিনি দ্বারকানাথ গঙ্গোপাধ্যায় হিসেবে স্টার জলসার ঐতিহাসিক নাটক প্রথমা কাদম্বিনীতে কাদম্বিনী গঙ্গোপাধ্যায় বাংলার প্রথম অনুশীলনকারী ভদ্রমহিলা ডাক্তারের জীবনের উপর ভিত্তি করে । তিনি নির্মীয়মাণ সিনেমা 'পূর্ণিমা' তেও নায়ক চরিত্রে অভিনয় করবেন । তিনি বর্তমানে স্টার জলসার গ্রামীণ রাণী বীণাপাণিতে শতদ্রু রায়চৌধুরী চরিত্রে অভিনয় করছেন। 
তিনি হাফ মারোওয়ারি ও হাফ জৈন।তিনি একজন স্ব-স্বীকৃত খাদ্যরসিক এবং ক্রীড়া উৎসাহী। তিনি বর্তমানে সিঙ্গেল। তিনি আশুতোষ কলেজ থেকে স্নাতক এবং টেলিভিশন শিল্পে যোগদানের আগে চিকিৎসা প্রতিনিধি হিসেবে কাজ করেছিলেন। সময় পেলে তিনি একটি বেসরকারী অভিনয় স্কুলে অভিনয়ের কর্মশালাও পরিচালনা করেন।
মেমফিস ডেপাই

মেমফিস ডেপাই (জন্মঃ ১৩ ফেব্রুয়ারি ১৯৯৪) একজন ডাচ পেশাদার ফুটবলার যিনি নেদারল্যান্ডস জাতীয় দল এবং স্পেনীয় ক্লাব আতলেতিকো মাদ্রিদ এর হয়ে স্ট্রাইকার বা উইঙ্গার হিসেবে খেলেন।
মেমফিসের শৈশবে ফুটবলের হাতেখড়ি হয় লেদারল্যান্ডসের ক্লাব "ভিভি মুরড্রেখট" এর হয়ে। পরবর্তীতে তিনি স্পার্টা রটার্ডাম এর যুবদল হয়ে পিএসভি এইন্থোভেন এর যুবদলে যোগ দেন। ২০১১ সালে পিএসভি-এর হয়ে তার পেশাদার ফুটবলার জীবনের সূচনা হয়। ২০১৫ সালে তিনি ২ কোটি ৫০ লক্ষ ব্রিটিশ পাউন্ডের বিনিময়ে ইংল্যান্ডের ক্লাব ম্যানচেস্টার ইউনাইটেড-এ যোগ দেন। ২০১৭ সালে ফরাসি ক্লাব ওলাঁপিক লিয়োনে তাকে কিনে নেয়। ২০২১ সালে মেমফিস স্পেনীয় ক্লাব বার্সেলোনায় যোগদান করেন। ২০২৩ সালের জানুয়ারিতে তিনি আরেক স্পেনীয় ক্লাব আতলেতিকো মাদ্রিদ এ যোগদান করেন।
মেমফিস নেদারল্যান্ডস অনূর্ধ্ব-১৫, অনূর্ধ্ব-১৬, অনূর্ধ্ব-১৭, অনূর্ধ্ব-১৯ ও অনূর্ধ্ব-২১ দলে খেলেছেন। ২০১৩ সালে তুরস্ক-এর বিপক্ষে ম্যাচে তার নেদারল্যান্ডস জাতীয় দল-এ অভিষেক হয়। তিনি ২০১৪ ফিফা বিশ্বকাপ-এ তৃতীয় স্থান অধিকার করা নেদারল্যান্ডস দলের সদস্য ছিলেন।
২০১৭ সালের জুন মাসে মেমফিস তার প্রথম ফ্রিস্টাইল গান "এলএ ভাইবস" প্রকাশের মাধ্যমে হিপ-হপ ক্যারিয়ার শুরু করেন। পরবর্তীতে তিনি বেশ কয়েকটি ফ্রিস্টাইল গান প্রকাশ করেন। ২০১৮ সালের ডিসেম্বর মাসে তিনি তার প্রথম সিঙ্গেল "নো লাভ" প্রকাশ করেন। ২০২০ সালের ২৭ নভেম্বর ৯টি গানের সমন্বয়ে তিনি তার প্রথম অ্যালবাম "হেভি স্টেপার" প্রকাশ করেন।
চৈতন্যচন্দ্র চরণ দাস

চৈতন্যচন্দ্র চরণ দাস (জন্ম নাম: আলেকজান্ডার জেনাডিয়েভিচ খাকিমভ, ; মার্চ , ১৯৫৮, জর্জিভকা, জাম্বিল অঞ্চল, কাজাখ এসএসআর) একজন গৌড়ীয় বৈষ্ণবমতের ব্যক্তিত্ব, প্রচারক, গুরু ও আন্তর্জাতিক কৃষ্ণভাবনামৃত সংঘ (ইসকন)-এর পরিচালনা পরিষদের সদস্য।
তিনি ইউএসএসআরের সুদূর পূর্বে বড় হয়েছিলেন। বিদ্যালয়ের বছরগুলিতে তার আঁকার শখ ছিল। ১৯৭৮ সালে তিনি ভ্লাদিভোস্টকের আর্ট স্কুল থেকে স্নাতক হন। ১৯৮২ সালে লেনিনগ্রাডে , তিনি ইসকনের প্রতিষ্ঠাতা ভক্তিবেদান্ত স্বামী প্রভুপাদের "বেয়নড টাইম অ্যান্ড স্পেস" বই পড়ে হিন্দুধর্মের সাথে প্রথম পরিচিত হন। ১৯৮৫ সালের নভেম্বরে তিনি হরে কৃষ্ণ সম্প্রদায়ের সাথে সাক্ষাত করেন এবং ভক্তি যোগ অনুশীলন শুরু করেন। পরে তিনি সক্রিয়ভাবে ইউএসএসআরে হরে কৃষ্ণ সাহিত্যের প্রচার এবং বিতরণ শুরু করেছিলেন।১৯৮৮ সালে তিনি আধ্যাত্মিক দীক্ষা নেন এবং আধ্যাত্মিক নেতা সোভিয়েতের হরে কৃষ্ণ সম্প্রদায়ের হরিকেশ স্বামীর কাছ থেকে "কৈতন্য চন্দ্র দাস" নাম পান । পরে হরিকেশ স্বামী ১৯৮৮ সালে ইসকন ছেড়ে চলে গেলে তিনি জয়পতাকা স্বামীর কাছ থেকে আধ্যাত্মিক দীক্ষা পান ২০০৪ সালে।
তিনি অনেক ভ্রমণ করেন ও "বৈদিক দর্শন এবং সংস্কৃতি" সম্পর্কে বক্তৃতা দিয়েছিলেন।
তিনি বেশ কয়েকটি বইয়ের লেখক। যেমন: "কর্ম প্রতিচ্ছবি", " পুনর্জন্ম প্রতিচ্ছবি", "নিখুঁত সামাজিক কাঠামো প্রতিচ্ছবি", "চেতনা স্তর প্রতিচ্ছবি", "আধ্যাত্মিক পারিবারিক জীবন", "চেতনার বিবর্তন", "বিভ্রম এবং বাস্তবতা", "সৌন্দর্যের বিবর্তন"। 
তাঁর বইগুলি মস্কো বইমেলায় সবচেয়ে বিক্রিত বইয়ের মধ্যে অন্যতম ছিল। সেগুলি ছিল - "চেতনার বিবর্তন"(২০১৬), - "বিভ্রম এবং বাস্তবতা"(২০১৭), "সৌন্দর্যের বিবর্তন"(২০১৮)।
তিনি ২০১৮ সালে "বিভ্রম এবং বাস্তবতা" এবং ২০১৯ সালে "বিবর্তনের চেতনা" বইয়ের জন্য সর্বরাশিয় প্রতিযোগিতায় গ্র্যান্ড প্রিক্স পেয়েছিলেন। যা মানবতাবাদী দৃষ্টিভঙ্গির সাহিত্য এবং শিল্পের সর্বোত্তম রচনাগুলি চিহ্নিত করে।
.এএন

.এএন () সাবেক নেদারল্যান্ডস এন্টিলস এর জন্য ইন্টারনেটের ডোমেইন নেম সিস্টেমের একটি কান্ট্রি কোড টপ-লেভেল ডোমেইন (সিসিটিএলডি)। এটি নেদারল্যান্ডসের এন্টিলস বিশ্ববিদ্যালয় দ্বারা পরিচালিত হয়েছিল। ২০১০ সালে নেদারল্যান্ডস এন্টিলসের বিলুপ্তি হওয়ার পরে ডোমেনটির সেবা পর্যায়ক্রমে বন্ধ করা হয়েছিল। ২০১০ সালের নভেম্বর পর্যন্ত .এএন ডোমেইনটি মাধ্যমিক স্তরের ডোমেইনসহ .এএন এর অধীনে নিবন্ধিত ৮০০ টিরও বেশি ডোমেইন সক্রিয় ছিল। ৩১ জুলাই ২০১৫-তে, ডোমেইনটির ব্যবহার বন্ধ হয়ে যায়।
অনেক বড় বড় কোম্পানি .এএন দ্বিতীয় স্তরের ডোমেইন ব্যবহার করতো। যার মধ্যে: google.com.an, yahoo.com.an, youtube.com.an, visa.com.an অন্যতম।
৩১ ডিসেম্বর ২০১৩ সালে, নেদারল্যান্ডস এন্টিলস বিশ্ববিদ্যালয় তাদের ডাটাবেস এবং সিস্টেম থেকে নিষ্ক্রিয় .এএন ডোমেইন নামগুলি সরিয়ে ফেলতে শুরু করে। পরবর্তীতে ৩১ অক্টোবর ২০১৪ সালে, আইসিএএনএন ডিএনএস রুট সার্ভারগুলি থেকে .এএন ডোমেইনটিকে সরিয়ে দেয়।
দয়াম

দয়াম হচ্ছে ২০১৭ সালে মুক্তিপ্রাপ্ত তামিল ভাষার একটি রহস্য-রোমাঞ্চকর চলচ্চিত্র। এটির পরিচালক ছিলেন কন্নন রঙ্গস্বামী এবং প্রযোজক ছিলেন এ. আর. এস. সুন্দর। পুরো চলচ্চিত্রটি একটি কক্ষের মধ্যে শুটিং করা হয় এবং চলচ্চিত্রটিতে অভিনয় করেন সন্তোষ প্রতাপ, জয়কুমার, আঁচল সিংহ, সাধু সামায়রা এবং ইরা আগারওয়াল। চলচ্চিত্রটির সঙ্গীত পরিচালক ছিলেন সতীশ সেলভাম এবং চিত্রগ্রাহক ছিলেন এ. পাকিয়ারাজ আর সম্পাদনা করেন আর. সুদর্শন। ২০১৭ সালের ২৪শে মার্চ চলচ্চিত্রটি মুক্তি পায়।
দয়াম চলচ্চিত্রটির প্রযোজকরা ভারতের ইতিহাসে এমন একটি চলচ্চিত্র বানানোর পরিকল্পনা করছিলেন যেখানে শুধু একটি কক্ষের মধ্যে শুটিং করা হবে এবং মাত্র আটজন অভিনেতা আর অভিনেত্রী থাকবে যেখানে একটি ইন্টারভিউ তাদের জীবন বদলে দেয়। পরিচালক কন্নন রঙ্গস্বামী চলচ্চিত্রটির চিত্রনাট্য লেখার সময় অনেক চিন্তা ভাবনা করে লিখেছিলেন। চলচ্চিত্রটির প্রযোজনা করেন এ. আর. এস. সুন্দর যিনি আর. সুদর্শনকে সম্পাদক এবং এ. পাকিয়ারাজকে চিত্রগ্রাহক হিসেবে নিয়োগ দিয়েছিলেন।
সন্তোষ প্রতাপকে মুখ্য অভিনেতা হিসেবে নেওয়া হয় এবং শ্যাম কৃষ্ণকে নেওয়া হয় খল চরিত্রে, অন্যান্য অভিনেতা জীব রবি, জয়কুমার এবং কাদাল কান্নান অভিনয়ে যোগ দেন। মডেল ইরা আগারওয়াল মুখ্য নারী চরিত্রে নেওয়া হয়। আরেকটি মুখ্য নারী চরিত্রে আঁচল সিংহকে নেওয়া হয়। মডেল সামায়রা সাধুকেও একটি গুরুত্বপূর্ণ নারী চরিত্রে নেওয়া হয়।
দ্য নিউ ইন্ডিয়ান এক্সপ্রেসের মালিনী মান্নাথ এটিকে মনস্তাত্ত্বিক রোমাঞ্চকর চলচ্চিত্র "আইডেন্টিটি" (২০০৩), "এক্সাম" (২০০৯), "কিউব" (১৯৯৭) এবং "দ্য আইল্যান্ড" (২০০৫) এর সাথে তুলনা করে বলেছিলেন যে দয়াম "মনস্তাত্ত্বিক রোমাঞ্চকর ঘরানার চলচ্চিত্রের কঠিন প্রেমীদের জন্য"। চলচ্চিত্রটির প্রাথমিক অংশগুলির সমালোচনা করে মান্নাথ বলেছিলেন যে এটির সাথে সংযোগ স্থাপন করা কঠিন, তবে অবশেষে এটি কাহিনীকে আরও তাৎপর্যপূর্ণ করার কারণে আগ্রহ তৈরি করে।
.বিএল

.বিএল () ইন্টারনেটের ডোমেইন নেম সিস্টেমের একটি টপ-লেভেল ডোমেইন (টিএলডি) যা ২১ সেপ্টেম্বর ২০০৭-এ আইএসও ৩১৬৬ রক্ষণাবেক্ষণ সংস্থা কর্তৃক সেঁ বার্তেলেমির জন্য আইএসও ৩১৬৬-১ আলফা -২ কোড হিসাবে .বিএল বরাদ্দ করার সিদ্ধান্তের পরে এটি সেঁ বার্তেলেমির জন্য তৈরি করা হয়েছিল। এই সিদ্ধান্তটি ফ্রান্সের বিদেশের সমষ্টি হিসাবে সেঁ বার্তেলেমিকে এক নতুন মর্যাদা এনে দেয় যা ১৫ জুলাই ২০০৭-এ কার্যকর হয়েছিল। বর্তমানে সেঁ বার্তেলেমি গুয়াদলুপের সিসিটিএলডি, .জিপি এবং ফ্রান্সের সিসিটিএলডি .এফআর ব্যবহার করে।
শ্রীপুর ভাংনাহাটি রহমানিয়া কামিল মাদ্রাসা

শ্রীপুর ভাংনাহাটি রহমানিয়া কামিল মাদরাসা গাজীপুর জেলার শ্রীপুর উপজেলার সালানদার নামক গ্রামে অবস্থিত একটি খ্যাতনামা আলিয়া মাদ্রাসা। মাদ্রাসাটির ফাজিল শ্রেণীতে আল কুরআন, আল হাদিস, দাওয়াহ এবং ইসলামের ইতিহাস বিভাগসমূহ এবং কামিল স্তরে তাফসির, হাদীস, আদব ও ফিকহ বিভাগ চালু আছে। মাদ্রাসাটি ১৯৪৯ সালে প্রতিষ্ঠিত হয়, এবং গাজীপুর অঞ্চলে ইসলামী শিক্ষা প্রসারে গুরুত্বপূর্ণ ভূমিকা পালন করে।
শ্রীপুর ভাংনাহাটি কামিল মাদ্রাসা ১৯৪৯ সালের ১ জানুয়ারি প্রতিষ্ঠিত হয়, তবে মাদ্রাসাটি নিজেদের মত কার্যক্রম চালানোর পরে ১৯৫৮ সালে ১ জুন পাকিস্তান সরকার কর্তৃক অনুমোদন লাভ করে। এবং শিক্ষার্থী বৃদ্ধি ও মাদ্রাসার উন্নয়নের সাথে সাথে কামিল মাদ্রাসায় পরিণত হয়। এই মাদ্রাসাটি ফাজিল ও কামিলের উচ্চ শিক্ষার জন্য ২০০৬ সাল থেকে ২০১৬ সাল পর্যন্ত ইসলামী বিশ্ববিদ্যালয়, বাংলাদেশের অন্তর্ভুক্ত ছিলো। এবং ২০১৬ সালে ইসলামি আরবি বিশ্ববিদ্যালয় প্রতিষ্ঠিত হলে ফাজিল ও কামিল শ্রেণী এই বিশ্ববিদ্যালয়ের অন্তর্ভুক্ত হয়।
মাদ্রাসাটিতে দাখিল থেকে শুরু করে কামিল শ্রেণী পর্যন্ত রয়েছে। দাখিল ও আলিম শ্রেণীতে বিজ্ঞান ও মানবিক উভয় শাখা বিদ্যমান রয়েছে। এছাড়া মাদ্রাসাটির ফাজিল ও কামিল শ্রেণীতে ইসলামি আরবি বিশ্ববিদ্যালয়ের অধীনে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ ও দাওয়াহ বিভাগ চালু রয়েছে।
শ্রীপুর ভাংনাহাটি রহমানিয়া কামিল মাদরাসা উল্লেখযোগ্য ও খ্যাতনামা শিক্ষার্থী ও শিক্ষকগণ
যতীন্দ্রমোহন সিংহ

যতীন্দ্রমোহন সিংহ (মৃত্যুঃ ১৯৩৭) একজন বাঙালি ঔপন্যাসিক ও প্রবন্ধকার।
যতীন্দ্রমোহন ব্রিটিশ ভারতে ফরিদপুর জেলায় জন্মগ্রহণ করেন। তিনি রাজকর্মচারী হিসাবে উড়িষ্যায় কাজ করতেন। তাঁর রচিত উড়িষ্যার চিত্র গ্রন্থটি আদতে উপন্যাসের আদলে অবিভক্ত বাংলা বিহার ও উড়িষ্যার সমাজচিত্র যা বহুল পরিচিতি পায়।
৮৭ নং ওয়ার্ড, কলকাতা পৌরসংস্থা

৮৭ নং ওয়ার্ড, কলকাতা পৌরসংস্থা, ভারতের পশ্চিমবঙ্গ রাজ্যের কলকাতা পৌরসংস্থার ৮ নং বরোতে একটি প্রশাসনিক বিভাগ। কালীঘাট মধ্যে (লেক মার্কেট-লেক রেঞ্জ-Mudiali) আশপাশ দক্ষিণ কলকাতার মধ্যে, ভারতীয় রাষ্ট্র এর পশ্চিমবঙ্গ।
৮৭ নং ওয়ার্ডের উত্তরে রাশবেহরি অ্যাভিনিউয়ের সীমানা; পূর্বে বারৌজ রোড দিয়ে; দক্ষিণে পূর্ব রেলের বাজেট শাখা দ্বারা; এবং পশ্চিমে শ্যামা প্রসাদ মুখোপাধ্যায় রোডে।
ওয়ার্ডটি কলকাতা পুলিশের টালিগঞ্জ থানা পরিবেশন করে। 
টালিগঞ্জ মহিলা থানার দক্ষিণ বিভাগের সমস্ত পুলিশ থানাগুলির উপর অধিকার রয়েছে, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা। 
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং রাসবিহারী বিধানসভা কেন্দ্র এর একটি অংশ।
হুসাইন আহমদ মাদানির উপর লিখিত গ্রন্থপঞ্জি

"হুসাইন আহমদ মাদানির উপর লিখিত গ্রন্থপঞ্জি" নামের এই তালিকায় উনবিংশ-বিংশ শতাব্দীর ভারতীয় ইসলামি পণ্ডিত, স্বাধীনতা সংগ্রামী, রাজনীতিবিদ ও দার্শনিক হুসাইন আহমদ মাদানির জীবন ও কর্মের উপর রচিত প্রধান কাজ সমূহ এপিএ শৈলীতে অন্তর্ভুক্ত করা হবে। ১৯৫৩ সালে মাদানি ২ খণ্ডে তার পূর্ণাঙ্গ আত্মজীবনী "নকশে হায়াত" রচনা করেছিলেন। তার মৃত্যুর পর ১৯৫৮ সালে "রোজনামা আল জমিয়ত" তার জীবন ও কর্ম নিয়ে "শায়খুল ইসলাম সংখ্যা" বের করেছিল।
পরশুরাম কুণ্ড

পরশুরাম কুণ্ড হিন্দু তীর্থক্ষেত্রগুলির মধ্যে অন্যতম যা লোহিত নদীর নিম্নবর্তী অঞ্চলের ব্রহ্মপুত্র মালভূমি ও ভারতের অরুণাচল প্রদেশের লোহিত জেলার তেজুর ২১ কিমি উত্তরে অবস্থিত। মহর্ষি পরশুরামকে উৎসর্গীকৃত এই তীর্থ নেপাল, ভারতের মণিপুর, অসম ও অন্যান্য রাজ্যের পুণ্যার্থীদের আকর্ষণ করে। প্রত্যেক বছর জানুয়ারি মাসে মকর সংক্রান্তি উপলক্ষ্যে ৭০,০০০ পুণ্যার্থী ও সাধুসন্ত এই কুণ্ডের পবিত্র জলে একটি ডুব দেন।
হয়বতনগর এ ইউ কামিল মাদ্রাসা

হয়বতনগর আনওয়ারুল উলুম (এ ইউ) কামিল মাদরাসা, কিশোরগঞ্জ ঢাকা বিভাগের কিশোরগঞ্জ জেলার সদর উপজেলার একটি প্রাচীন আলিয়া মাদ্রাসা। এই মাদ্রাসাটি ১৯৩৪ সালে প্রতিষ্ঠিত হয়েছিলো, যা বর্তমানে কিশোরগঞ্জ জেলার একটি ঐতিহ্যবাহী ইসলামী শিক্ষাপ্রতিষ্ঠানে পরিণত হয়েছে। জাতীয় শিক্ষা সপ্তাহ ২০০২ এ শ্রেষ্ঠ শিক্ষাপ্রতিষ্ঠান হিসেবে স্বীকৃতি লাভ করে। বর্তমানে এই মাদ্রাসার অধ্যক্ষ হলেন মোহাম্মদ আজিজুল হক।
মাওলানা সৈয়দ মুসলেহ উদ্দিনের সপ্নে মুহাম্মাদের নির্দেশনা পায় এইস্থানে একটি মাদ্রাসা নির্মাণের, এরপর তিনি হয়বতনগর দেওয়ান বাড়ীর সৈয়দ রাজী উল্লাহর বাংলাঘরে মাদ্রাসা নির্মাণের উদ্যোগ গ্রহণ করেন। ১৯৩৪ খ্রিস্টাব্দের ১ মার্চ একটি চাটাইয়ের উপর আনোয়ার শাহ কাশ্মীরির নামে হয়বতনগর আনওয়ারুল উলুম আলিয়া মাদরাসার কাজ আরম্ভ হয়। এরপর সৈয়দ মাজহারুল হকের ওয়াকফকৃত ১৭ শতাংশ জমির উপর সৈয়দ হামিদুল হক সাহেবের দেওয়া ছনের ঘরে বর্তমান জায়গায় মাদরাসা চালু করা হয়।
এরপর মাদ্রাসা কর্তৃপক্ষ নিজেদের মত কাজ চালিয়ে যেতে থাকে এবং ১৯৩৬ সালে ১ জানুয়ারি মাদ্রাসাটি পাকিস্তান সরকার কর্তৃক অনুমোদন লাভ করে। ১৯৪৯ সালের দিকে এই মাদ্রাসায় দরসে হাদিস পড়ানো শুরু হয়। ২০১০-১১ শিক্ষাবর্ষ হতে একটি বিষয়ে অনার্স কোর্স চালু হয়েছে। এই মাদ্রাসাটি ২০০৬ সাল থেকে ২০১৬ সাল পর্যন্ত ইসলামী বিশ্ববিদ্যালয়, বাংলাদেশের অধিভুক্ত ছিলো, এরপরে ইসলামি আরবি বিশ্ববিদ্যালয়ের অধিভুক্ত রয়েছে।
হয়বতনগর এ.ইউ কামিল মাদরাসাটিতে কামিল স্নাতকোত্তর পর্যায়ে তিনটি বিভাগ চালু রয়েছে। মাদ্রাসাটিতে দাখিল থেকে শুরু করে সর্বোচ্চ পর্যায় কামিল শ্রেণী পর্যন্ত পাঠদান করা হয়।
১। কামিল হাদিস
২। কামিল ফিকহ
৩। কামিল তাফসির
এছাড়াও ফাযিল স্নাতক পর্যায়ে পাস কোর্স ছাড়াও ফাযিল স্নাতক সম্মান পর্যায়ে আল-কোরআন এন্ড ইসলামিক স্টাডিজ বিষয়ে অনার্স কোর্স চালূ আছে। এইচ.এস.সি সমমান আলিম পর্যায়ে দুটি বিভাগ চালু আছে-সাধারণ ও বিজ্ঞান। এস.এস.সি সমমান দাখিল পর্যায়ে তিনটি বিভাগ চালু রয়েছে-সাধারণ, বিজ্ঞান ও মুজাব্বিদ।
(ক) আন্ত কলেজ পর্যায়ে বিতর্ক ও সাধারণ জ্ঞান প্রতিযোগিতায় জেলা পর্যায়ে বিজয়ী হয়ে অঞ্চলে অংশগ্রহণ।
(খ) ক্বেরাত, হামদ, নাত প্রতিযোগিতায় উপজেলা, জেলা, অঞ্চল, বিভাগীয় পর্যায়ে বিজয়ী হয়ে জাতীয় পর্যায়ে পুরস্কারপ্রাপ্ত।
(ঘ) বিভিন্ন জাতীয় দিবস যেমন-বিজয় দিবস, স্বাধীনতা দিবসের কুচকাওয়াজে অংশগ্রহণ করে শিক্ষার্থীরা বিভিন্ন সময় ১ম, ২য় ও ৩য় স্থান এবং প্রদর্শন ও পুরস্কার লাভ করে।
হয়বতনগর এ ইউ কামিল মাদরাসা উল্লেখযোগ্য ব্যক্তিবর্গ:
কঁ দে লজ

কঁ দে লজ, স্পনসরশিপ কারণে ওরেডুরো প্রশিক্ষণ কেন্দ্র হিসাবেও পরিচিত, সেন্ট-জার্মান-এন-লেয়ে অবস্থিত, প্যারি সাঁ-জেরমাঁ ফুটবল ক্লাবের প্রশিক্ষণ কেন্দ্র মাঠ। কঁ দে লজের বর্তমান সংস্করণটি ২০০৮ সালের নভেম্বর মাসে খোলা হয়েছিল এটি দ্বিতীয় স্থানে নির্মিত হয়েছিল, এটি ১৯০৪ সালে প্রথম এর দরজা খোলে।
২০২২ সালে, ক্লাবটির পুরুষ ফুটবল দল এবং আকাদেমি পোসিএর কাছে অবস্থিত পারি সাঁ-জেরমাঁ প্রশিক্ষণ কেন্দ্রে চলে যাবে। পিএসজি তবে সাঁ জেরমাঁ-ইএন-লির ঐতিহাসিক জন্মস্থানটির সাথে নিবিড়ভাবে জড়িত থাকবে কারণ "ক্যাম্প ডেস লোজেস" মহিলা ফুটবল দল এবং একাডেমির প্রশিক্ষণ ক্ষেত্র হয়ে উঠবে।
শের বাহাদুর দেউবার পঞ্চম মন্ত্রিসভা

নেপালের সর্বোচ্চ আদালত আদেশ অনুযায়ী, ১৩ জুলাই দেউবাকে নেপালের প্রধানমন্ত্রী হিসেবে নিয়োগ দেওয়া হয়। এই সরকারে নেপালি কংগ্রেস সরকারের নেতৃত্ব দেবেন এবং নেপাল কমিউনিস্ট পার্টি (মাওবাদী-কেন্দ্র) প্রবীণ সহযোগী হিসাবে যোগ দেবেন। একইভাবে, জনতা সমাজবাদি পার্টি সহয়োগি হিসাবে এবং রাষ্ট্রীয় জনমোর্চা পূর্ববর্তী বিরোধী জোটের ধারাবাহিকতা হিসাবে মিত্র হিসাবে যোগ করবে।
সর্বোচ্চ আদালত রাষ্ট্রপতি বিদ্যা দেবী ভণ্ডারীকে নেপালের সংবিধানের ৭৬-এর উপধারা ৩ অনুচ্ছেদউল্লেখ করে আদালতের সিদ্ধান্তের ২৮ ঘন্টার মধ্যে শের বাহাদুর দেউবাকে নেপালের পরবর্তী প্রধানমন্ত্রী হিসেবে নিয়োগর নির্দেশ দেয়।
একইভাবে প্রাক্তন প্রধানমন্ত্রী কেপি শর্মা ওলির সুপারিশে ভণ্ডারী কর্তৃক প্রতিনিধি সভা ভেঙে দেওয়া বেআইনী বলে দৃঢ়প্রতিজ্ঞ ছিল এবং এর বিপক্ষে বিরোধী জোট সারা দেশে এটি উদ্‌যাপন করেছে৷
১৩ জুলাই ২০২১ অনুযাযী
এন আকন্দ কামিল মাদরাসা

এন আকন্দ কামিল মাদরাসা, নেত্রকোণা ময়মনসিংহ বিভাগের নেত্রকোণা জেলার সদর উপজেলার একটি আলিয়া মাদরাসা। ১৯৬৫ সালে প্রতিষ্ঠিত এই আলিয়া মাদরাসা ময়মনসিংহ বিভাগের মধ্যে একটি ঐতিহ্যবাহী ইসলামী শিক্ষাপ্রতিষ্ঠান। বর্তমানে এই মাদ্রাসাটি ইসলামি আরবি বিশ্ববিদ্যালয়ের অধিভুক্ত, এই মাদ্রাসায় অনার্স কোর্স চালু রয়েছে। বর্তমানে এই মাদ্রাসার অধ্যক্ষের নাম মোঃ আব্দুল বাতেন।
এন আকন্দ কামিল মাদরাসা ১৯৬৫ সালের ১ জানুয়ারি প্রতিষ্ঠিত হয়। তবে এই মাদ্রাসা দীর্ঘসময় পর্যন্ত স্বীকৃতি পায়নি, ১৯৯৩ সালের ৯ নভেম্বর এই মাদ্রাসা বাংলাদেশ সরকার কর্তৃক স্বীকৃতি পায়। এবং মাদ্রাসার কার্যক্রম দেখে বাংলাদেশ সরকার কামিল মাদ্রাসায় উন্নীত করে। ২০০৬ সাল থেকে এই মাদ্রাসা ইসলামী বিশ্ববিদ্যালয়, বাংলাদেশের অধিভুক্ত ছিলো, এরপর থেকে ইসলামি আরবি বিশ্ববিদ্যালয়ের অধিভুক্ত রয়েছে। ২০২০ সালে এই মাদ্রাসায় দুই কোটি ৯৪ লক্ষ টাকা ব্যয়ে চার তলা নতুন একাডেমিন ভবনের কাজ শুরু হয়।
এই মাদ্রাসায় দাখিল থেকে শুরু করে কামিল শ্রেণী পর্যন্ত পাঠদান করা হয়। ফাজিল ও কামিল শ্রেণীতে আল কুরআন, আল হাদিস প্রভৃতি বিষয়ে অনার্স কোর্স চালু আছে। শিক্ষা কার্যক্রমের পাশাপাশি এই মাদ্রাসার শিক্ষার্থীরা বিভিন্ন প্রতিযোগীতায় অংশগ্রহণ করে থাকে, এবং কৃতিত্বের স্বাক্ষর রেখেছে।